Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projekts “Ekspluatējamu ēku energoefektivitātes minimālās prasības” (VSS-94)** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2020. gada 22. aprīlis2020. gada 21. maijs2020. gada 05. jūnijs līdz 12. jūnijs (elektroniskā saskaņošana) |
|  |  |
| Saskaņošanas dalībnieki | Finanšu ministrija, Satiksmes ministrija, Tieslietu ministrija, Vides  |
|  | aizsardzības un reģionālās attīstības ministrija, Zemkopības ministrija,  |
|  | Latvijas Lielo pilsētu asociācija, Latvijas Pašvaldību savienība,  |
|  | biedrība “Latvijas Mazo un vidējo uzņēmumu asociācija” |
|    |  |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrijas, Iekšlietu ministrijas, Tieslietu ministrijas,  |
| Vides aizsardzības un reģionālās attīstības ministrijas, Zemkopības  |
|  | ministrijas, Latvijas Lielo pilsētu asociācijas, biedrības “Latvijas  |
|  | Mazo un vidējo uzņēmumu asociācija” |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | 2020. gada 22. aprīļa sanāksmē: Iekšlietu ministrija, Valsts kanceleja |
| 2020. gada 21. maija sanāksmē: Iekšlietu ministrija |
|  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Pilnvarojums:“Izdoti saskaņā arĒku energoefektivitātes likuma 4. panta otro daļu” | **Tieslietu ministrija**Vēršam uzmanību, ka cita starpā atbilstoši Ministru kabineta iekārtas likuma 31. panta pirmās daļas 1. punktam Ministru kabinets var izdot noteikumus, tikai pamatojoties uz spēkā stājušos likumdevēja deleģējumu Ministru kabinetam izdot noteikumus. Tādēļ noteikumu projekts Ministru kabinetā ir iesniedzams tikai pēc grozījumu Ēku energoefektivitātes likumā, kurā precizēts pilnvarojums Ministru kabinetam izdot noteikumu projektu, spēkā stāšanās. | **Ņemts vērā.**Pēc Valsts kancelejas sniegtās informācijas Noteikumu projekts var tikt iesniegts Valsts kancelejā pirms nepieciešamo grozījumu Ēku energoefektivitātes likumā izdarīšanas (likumprojekts ”Grozījumi Ēku energoefektivitātes likumā”, VSS-1247), taču līdz tam Noteikumu projekts netiks iekļauts Ministru kabineta sēdes darba kārtībā. Vienlaikus varēsim informēt Eiropas Komisiju par Noteikumu projekta izstrādi. | Pilnvarojums:“Izdoti saskaņā arĒku energoefektivitātes likuma 4. panta otro daļu” |
| 2. | Pilnvarojums:“Izdoti saskaņā arĒku energoefektivitātes likuma 4. panta otro daļu” | **Tieslietu ministrija**Saskaņā ar Ēku energoefektivitātes likuma 3. panta pirmās daļas 1. punktu likums nosaka ekspluatējamu ēku minimālās energoefektivitātes prasības. Kā izriet no noteikumu projekta tiesiskajā pamatā – Ēku energoefektivitātes likuma 4. panta otrajā daļā (no noteikumu projekta anotācijas izriet, ka minēto normu paredzēts izteikt jaunā redakcijā ar likumprojektu "Grozījumi Ēku energoefektivitātes likumā" (VSS-1247) (turpmāk – likumprojekts)) – ietvertā deleģējuma (pilnvarojuma), Ministru kabinetam jāizdod noteikumi cita starpā par šā panta pirmajā daļā minētajām energoefektivitātes minimālajām prasībām (ēku enerģijas patēriņa līmenim un primārās enerģijas patēriņa līmenim; ēkas inženiertehniskajām sistēmām (ēkā patērētās energonesēja vai siltumenerģijas uzskaitei, mikroklimatu pašregulējošu ierīču uzstādīšanai, inženiertīklu automatizācijas un vadības sistēmu uzstādīšanai); elektrotransportlīdzekļu uzlādes punktu ierīkošanai).Saistībā ar minēto, paužam bažas, ka pirmšķietami noteikumu projekts, ciktāl tas noteic konkrētas minimālās prasības ekspluatējamu ēku energoefektivitātei, varētu neatbilst Ēku energoefektivitātes likumā ietvertajam pilnvarojumam, jo šādām prasībām būtu jābūt noteiktām likumā atbilstoši Ēku energoefektivitātes likuma 3. panta pirmās daļas 1. punktam, bet no likuma 4. panta otrās daļas, kas izteikta likumprojekta redakcijā, izriet vienīgi Ministru kabineta kompetence izdot noteikumus par cita starpā prasībām ekspluatējamu ēku enerģijas patēriņa līmenim un primārās enerģijas patēriņa līmenim, nevis kompetence noteikt pašas attiecīgās prasības. Uzsveram, ka likumprojektā ietvertais pilnvarojums konkrētajā gadījumā tādējādi varētu būt noteikts par plašu un, iztrūkstot skaidrām un konkrētām norādēm par šī pilnvarojuma galvenajiem satura virzieniem (kas varētu būt pamats apšaubīt konkrētā pilnvarojuma atbilstību Ministru kabineta iekārtas likuma 31. panta pirmās daļas 1. punktam), ir apšaubāms pamats Ministru kabineta kompetencei izdot Ministru kabineta noteikumus, kas tieši skar Ēku energoefektivitātes likuma 3. panta pirmās daļas 1. punkta minēto regulējuma priekšmetu. Norādām, ka šobrīd spēkā esošajā Ēku energoefektivitātes likumā pilnvarojuma problemātikas nepastāv, jo likumdevējs skaidri noteicis, ka energoefektivitātes minimālās prasības ekspluatējamām ēkām, proti, ēkas energoefektivitātes pieļaujamo līmeni, kuru pārsniedzot, ēkas īpašniekam ir pienākums veikt energoefektivitātes uzlabošanas pasākumus, nosaka citi normatīvie akti (4. panta pirmajā daļā).Ievērojot minēto, lūdzam izvērtēt un sniegt atbilstošu skaidrojumu par minēto, pamatojot noteikumu projekta atbilstību Ēku energoefektivitātes likumā ietvertajam pilnvarojumam Ministru kabinetam. Nepieciešamības gadījumā lūdzam precizēt noteikumu projektu. | **Panākta vienošanās.**Pilnvarojuma došana Ministru kabinetam ir likumdevēja izšķiršanās. Pašreiz Ekonomikas ministrija ir iesniegusi Valsts kancelejā izskatīšanai Ministru kabineta sēdē saskaņotu (tajā skaitā ar Tieslietu ministriju) likumprojektu ”Grozījumi Ēku energoefektivitātes likumā” (VSS-1247), kas ietver attiecīgu pilnvarojumu Ministru kabinetam. | Pilnvarojums:“Izdoti saskaņā arĒku energoefektivitātes likuma 4. panta otro daļu” |
| 3. | 1. punkts:“1. Noteikumi nosaka minimālās prasības: 1.1. ekspluatējamu ēku enerģijas patēriņa līmenim un primārās enerģijas patēriņa līmenim;1.2. ekspluatējamas ēkas inženiertehniskajām sistēmām (ēkā patērētā energonesēja uzskaitei, mikroklimatu pašregulējošu ierīču uzstādīšanai, inženiertīklu automatizācijas un vadības sistēmu uzstādīšanai);1.3. elektrotransportlīdzekļu uzlādes punktu ierīkošanai.” | **Finanšu ministrija**Norādām, ka 1.2.apakšpunkta redakcijā iekavās ietvertais neatbilst punktā noteiktajam, tādēļ lūdzu izteikt apakšpunktu šādā redakcijā:“1.2. ēkas inženiertehnisko sistēmu automatizācijas un vadības sistēmu funkcionalitātei, telpu mikroklimatu pašregulējošu ierīču uzstādīšanai, ēkā patērēto energonesēja vai enerģijas uzskaitei;”. | **Ņemts vērā.** | 1. punkts:“1. Noteikumi nosaka minimālās prasības: 1.1. ekspluatējamas ēkas (turpmāk – ēka) enerģijas patēriņa līmenim un primārās enerģijas patēriņa līmenim;1.2. ēkas inženiertehnisko sistēmu automatizācijas un vadības sistēmu funkcionalitātei, telpu mikroklimatu pašregulējošu ierīču uzstādīšanai, ēkā patērēto energonesēja vai enerģijas uzskaitei;1.3. elektrotransportlīdzekļu uzlādes punktu ierīkošanai ēkā.” |
| 4. | 1. punkts:“1. Noteikumi nosaka minimālās prasības: 1.1. ekspluatējamu ēku enerģijas patēriņa līmenim un primārās enerģijas patēriņa līmenim;1.2. ekspluatējamas ēkas inženiertehniskajām sistēmām (ēkā patērētā energonesēja uzskaitei, mikroklimatu pašregulējošu ierīču uzstādīšanai, inženiertīklu automatizācijas un vadības sistēmu uzstādīšanai);1.3. elektrotransportlīdzekļu uzlādes punktu ierīkošanai.” | **Vides aizsardzības un reģionālās attīstības ministrija**Svītrot 1.2. apakšpunkta iekavās iekļauto skaidrojumu *“(ēkā patērētā energonesēja uzskaitei, mikroklimatu pašregulējošu ierīču uzstādīšanai, inženiertīklu automatizācijas un vadības sistēmu uzstādīšanai)”*, jo termins ir skaidrots Ēku energoefektivitātes likuma 1. panta 3. punktā.**Tieslietu ministrija (papildus)**Noteikumu projekta 1. punkts nosaka minimālās prasības: ekspluatējamu ēku enerģijas patēriņa līmenim un primārās enerģijas patēriņa līmenim (1.1. apakšpunkts); ēkas inženiertehnisko sistēmu automatizācijas un vadības sistēmu funkcionalitātei, telpu mikroklimatu pašregulējošu ierīču uzstādīšanai, ēkā patērēto energonesēja vai enerģijas uzskaitei (1.2. apakšpunkts), kā arīelektrotransportlīdzekļu uzlādes punktu ierīkošanai (1.3. apakšpunkts). Par cik šis pilnvarojums tieši nesakrīt ar norādē uz noteikumu projekta izdošanas tiesisko pamatu minēto Ēku energoefektivitātes likuma (turpmāk - likums) 4. panta otro daļu (Ministru kabinets izdod noteikumus par energoefektivitātes minimālajām prasībām ēku enerģijas patēriņa līmenim un primārās enerģijas patēriņa līmenim; ēkas inženiertehniskajām sistēmām (ēkā patērētās energonesēja vai siltumenerģijas uzskaitei, mikroklimatu pašregulējošu ierīču uzstādīšanai, inženiertīklu automatizācijas un vadības sistēmu uzstādīšanai) elektrotransportlīdzekļu uzlādes punktu ierīkošanai) -, proti,pirmkārt, Ēku energoefektivitātes likums paredz Ministru kabineta deleģējumu (pilnvarojumu) inženiertīklu automatizācijas un vadības sistēmu uzstādīšanai, nevis funkcionalitātei, kā izriet no noteikumu projekta 1.2. apakšpunkta, kā arī likums paredz Ministru kabineta pilnvarojumu ēkā patērētās energonesēja vai siltumenergijas, nevis enerģijas uzskaitei, kā izriet no noteikumu projekta 1.2. apakšpunkta;otrkārt, nav skaidrs, kādēļ noteikumu projekta 1.1. un 1.2. apakšpunkts paredz minimālās prasības attiecināt uz attiecīgi ekspluatējamu ēku un ēku, ņemot vērā, ka Ēku energoefektivitātes likuma pilnvarojums attiecas vienīgi uz ekspluatējamām ēkām;treškārt, nav skaidrs, ka noteikumu projekts nosaka ekspluatējamu ēku energoefektivitātes minimālās prasības elektrotransportlīdzekļu uzlādes punktu ierīkošanai, nevis minimālās prasības šo uzlādes punktu ierīkošanai vispār, kā gramatiski izriet no 1.3. apakšpunkta -,lūdzam noteikumu projekta anotācijā atbilstoši skaidrot noteikumu projekta 1. punkta atbilstību likumā noteiktajam pilnvarojumam Ministru kabinetam vai arī noteikumu projektā precizēt attiecīgo regulējumu, kā arī lūdzam salāgot noteikumu projekta 1. punktu ar noteikumu projekta anotācijā (kopsavilkumā un I sadaļas 2. punktā) ietverto informāciju. | **Panākta vienošanās.**Noteikumu projekta redakcija saskaņota ar likumprojekta “Grozījumi Ēku energoefektivitātes likumā” (VSS-1247) redakciju, (Saeimas reģistrācijas Nr: 683/Lp13), likumprojekts 2020. gada 18. jūnijā pieņemts 1. lasījumā Saeimā.Noteikumu projekta nosaukumā un 1. punktā ietverta norāde uz “ekspluatējamām” ēkām, kas atbilst Ēku energoefektivitātes likuma regulējumam (pašreiz 3.panta pirmās daļas 1.punkts, un saskaņā ar minēto likumprojektu – 4.pants), turklāt konkrētās prasības neattieksies uz ēkām, kuras vēl tikai tiks būvētas vai pārbūvētas – prasības šādām ēkām atbilstoši Direktīvai 2010/31/ES tiks noteiktas attiecīgos būvnormatīvos (skatīt, piemēram, Ekonomikas ministrijas izstrādātos un 2020. gada 16. jūnijā Ministru kabinetā pieņemtos Ministru kabineta noteikumus: Grozījumi Ministru kabineta 2015. gada 30. jūnija noteikumos Nr. 340 "Noteikumi par Latvijas būvnormatīvu LBN 211-15 "Dzīvojamās ēkas"", Grozījumi Ministru kabineta 2015. gada 30. jūnija noteikumos Nr. 331 "Noteikumi par Latvijas būvnormatīvu LBN 208-15 "Publiskas būves"", Grozījumi Ministru kabineta 2015. gada 16. jūnija noteikumos Nr. 310 "Noteikumi par Latvijas būvnormatīvu LBN 231-15 "Dzīvojamo un publisko ēku apkure un ventilācija""). | 1. punkts:“1. Noteikumi nosaka minimālās prasības: 1.1. ekspluatējamas ēkas (turpmāk – ēka) enerģijas patēriņa līmenim un primārās enerģijas patēriņa līmenim;1.2. ēkas inženiertehnisko sistēmu automatizācijas un vadības sistēmu funkcionalitātei, telpu mikroklimatu pašregulējošu ierīču uzstādīšanai, ēkā patērēto energonesēja vai enerģijas uzskaitei;1.3. elektrotransportlīdzekļu uzlādes punktu ierīkošanai ēkā.” |
| 5. | 2. punkts:“2. Ekspluatējama ēka uzskatāma par atbilstošu enerģijas patēriņa līmeņa un primārās enerģijas patēriņa līmeņa minimālajām prasībām, ja:2.1. ēkas apkurei un karstā ūdens sagatavošanai izmantotās siltumenerģijas patēriņš nepārsniedz 170 kilovatstundas uz kvadrātmetru gadā;2.2. siltumenerģijas patēriņš ēkas apkurei nepārsniedz 130 kilovatstundas uz kvadrātmetru gadā; 2.3. ēkas kopējais primārās enerģijas patēriņa līmenis nepārsniedz 230 kilovatstundas uz kvadrātmetru gadā.” | **Finanšu ministrija**Lūdzam pārskatīt Noteikumu projekta 2.punktā noteiktās prasības ekspluatējamām ēkām, tostarp noteikt izņēmumus ar nosacījumiem par pieļaujamām atkāpēm, piemēram, ņemot vērā ēkas veidu, platību, telpu vidējo augstumu, komforta prasības, temperatūras, gaisapmaiņas prasības u.c. faktorus, kas ietekmē enerģijas patēriņu ēkā. Vēršam uzmanību, ka punktā noteikto prasību izpilde atsevišķos gadījumos var nebūt izpildāma arī pie nosacījuma, kad ēka uzbūvēta un tiek ekspluatēta ievērojot labāko risinājumus un praksi.**Finanšu ministrija (papildus)**Jānošķir prasības pa ēku veidiem vai jānosaka, uz kādām ēkām ir attiecināmas vai nav attiecināmas (rūpnieciskās ražošanas ēkas) prasības, piemēram:- pēc ēkas platības (no 700-1000 m2 / griestu augstums līdz 4 m);- pēc ēkas lietošanas veida (pastāvīgi apdzīvojamas / izglītības iestādes / biroja ēkas);- pēc siltumtehnikas prasībām būvniecības laikā u.tml.**Latvijas Lielo pilsētu asociācija**Lūdzam precizēt noteikumu projektu, minimālās prasības nosakot pa ēku grupām, piemēram, daudzdzīvokļu ēkas, biroja ēkas, bērnudārzi un tml., jo katrai ēku grupai ir sava specifika enerģijas patēriņā un ir atšķirīgas barjeras, kāpēc netiek veikta to modernizācija – energoefektivitātes paaugstināšana.**Latvijas Lielo pilsētu asociācija (papildus)**Nosakot vienu mērķa vērtību visiem ēku tipiem, biroja ēkai tiek uzlikta tāda pati robežvērtība kā piemēram, peldbaseina ēkai, kuras enerģijas patēriņš apkurei un karstā ūdens sagatavošanai ir vairākas reizes lielāks.Rosinām saglabāt līdz šim noteiktos enerģijas patēriņa un primārās enerģijas patēriņa līmeņa minimālās prasības apkurei 150 kWh.m2 un apkurei un karstā ūdenssagatavošanai – 200 kWh/m2. | **Panākta vienošanās.**Ņemot vērā, ka Ekonomikas ministrija plāno veikt grozījumus arī normatīvajos aktos ēku energosertifikācijas jomā, šobrīd noteikumu projektā noteikts atbilstību minimālajām prasībām noteikt pēc ēkas energoefektivitātes klases. | 2. Ēka uzskatāma par atbilstošu enerģijas patēriņa līmeņa un primārās enerģijas patēriņa līmeņa minimālajām prasībām, ja tās energoefektivitātes klases rādītājs atbilstoši normatīvajiem aktiem ēku energosertifikācijas jomā atbilst E vai augstākai klasei. |
| 6. | 2. punkts:“2. Ekspluatējama ēka uzskatāma par atbilstošu enerģijas patēriņa līmeņa un primārās enerģijas patēriņa līmeņa minimālajām prasībām, ja:2.1. ēkas apkurei un karstā ūdens sagatavošanai izmantotās siltumenerģijas patēriņš nepārsniedz 170 kilovatstundas uz kvadrātmetru gadā;2.2. siltumenerģijas patēriņš ēkas apkurei nepārsniedz 130 kilovatstundas uz kvadrātmetru gadā; 2.3. ēkas kopējais primārās enerģijas patēriņa līmenis nepārsniedz 230 kilovatstundas uz kvadrātmetru gadā.” | **Finanšu ministrija**Lai nodrošinātu tiesisko skaidrību, Noteikumu projekta 2.3.apakšpunktā jāprecizē, vai kopējais primārās enerģijas patēriņa līmenis attiecas uz enerģijas patēriņu ēkas apkurei un karstā ūdens sagatavošanai, vai arī ietver arī enerģiju dzesēšanai, ventilācijai, apgaismojumam un papildu enerģiju.**Finanšu ministrija (papildus)**Jānodrošina, ka noteikumu piemērotājiem (ne tikai sertificētiem energoauditoriem, bet arī ēku īpašniekiem, pārvaldniekiem u.c. personām bez priekšzināšanām ēku energoefektivitātes jomā) ir skaidra aprēķinu veikšanas kārtība, piemēram, papildinot normu ar atsauci uz ”normatīvo aktu, kas nosaka primārās enerģijas patēriņa līmeņa aprēķināšanas kārtību” v.tml.  | **Panākta vienošanās.**Saskaņā ar Ministru kabineta 2013.gada 25.jūnija noteikumu Nr.348 “Ēkas energoefektivitātes aprēķina metode” 18.punktu, veicot primārās enerģijas patēriņa rādītāju aprēķinu, novērtējumā iekļauj sistēmas, kas ir ēkas vai ēkas vietas robežās saskaņā ar šo noteikumu 3.pielikumu. Noteikumu projekta 3.1. un 4.1. apakšpunktā ietverta norāde uz izmantojamiem normatīvajiem aktiem. | 2. Ēka uzskatāma par atbilstošu enerģijas patēriņa līmeņa un primārās enerģijas patēriņa līmeņa minimālajām prasībām, ja tās energoefektivitātes klases rādītājs atbilstoši normatīvajiem aktiem ēku energosertifikācijas jomā atbilst E vai augstākai klasei. |
| 7. | 2. punkts:“2. Ekspluatējama ēka uzskatāma par atbilstošu enerģijas patēriņa līmeņa un primārās enerģijas patēriņa līmeņa minimālajām prasībām, ja:2.1. ēkas apkurei un karstā ūdens sagatavošanai izmantotās siltumenerģijas patēriņš nepārsniedz 170 kilovatstundas uz kvadrātmetru gadā;2.2. siltumenerģijas patēriņš ēkas apkurei nepārsniedz 130 kilovatstundas uz kvadrātmetru gadā; 2.3. ēkas kopējais primārās enerģijas patēriņa līmenis nepārsniedz 230 kilovatstundas uz kvadrātmetru gadā.” | **Tieslietu ministrija**Lūdzam precizēt noteikumu projekta 2.1. apakšpunktu, skaidri norādot, vai ēkas apkurei un karstā ūdens sagatavošanai izmantotās siltumenerģijas patēriņš kopā nevar pārsniegt 170 kilovatstundas uz kvadrātmetru gadā vai katram no šiem mērķiem atsevišķi. Norādām, ka atbilstoši juridiskās tehnikas prasībām tiesību normai ir jābūt skaidrai, lai tās lietotājs un piemērotājs gūtu nepārprotamu priekšstatu par savām tiesībām un pienākumiem. | Mainīta 2. punkta redakcija. | 2. Ēka uzskatāma par atbilstošu enerģijas patēriņa līmeņa un primārās enerģijas patēriņa līmeņa minimālajām prasībām, ja tās energoefektivitātes klases rādītājs atbilstoši normatīvajiem aktiem ēku energosertifikācijas jomā atbilst E vai augstākai klasei. |
| 8. | 3. un 4. punkts:“3. Ekspluatējamas ēkas atbilstību enerģijas patēriņa līmenim nosaka:3.1. veicot ēkas energosertifikāciju;3.2. aprēķinot vidējo siltumenerģijas patēriņu pēdējos trīs kalendāra gados, ņemot vērā ēkas apkurināmo lietderīgo platību.4. Ekspluatējamas ēkas atbilstību primārās enerģijas patēriņa līmenim nosaka:4.1. veicot ēkas energosertifikāciju;4.2. aprēķinot vidējo ēkas energoresursu patēriņu pēdējos trīs kalendāra gados un šo patēriņu reizinot ar primārās enerģijas faktoriem katram energonesējam. Primārās enerģijas faktorus nosaka atbilstoši normatīvajiem aktiem ēkas energoefektivitātes aprēķina jomā un patēriņu attiecina, ņemot vērā ēkas apkurināmo lietderīgo platību.” | **Finanšu ministrija**Lūdzam precizēt Noteikumu projekta 3.1. un 3.2.apakšpunktu, jo pēc apakšpunktos noteiktām metodēm ēkas enerģijas patēriņa līmeņa noteikšanai iegūstami atšķirīgi rezultāti: saskaņā ar 3.1.apakšpunktu vērtējums tiek iegūts uz ēkas aprēķina platību kas, saskaņā ar MK 25.06.2013. noteikumu Nr.348 “Ēkas energoefektivitātes aprēķina metode” (turpmāk – noteikumi Nr.348) 72.punktu ietver “visu kondicionēto (apsildāmu) telpu platības”, savukārt 3.2. apakšpunktā paredzēts aprēķins, ņemot vērā ēkas apkurināmo lietderīgo platību, kas neietver dzīvojamās ēkas palīgplatības (apkurināmas koplietošanas telpas).**Finanšu ministrija (papildus)**Konkrēti nosakāms, ka primārais veids ir ēkas energosertifikācija. Rosina aizstāt ”apkurināmo lietderīgo platību” ar visu apkurināmo platību (piemēram, ”aprēķina platību”, kas izmantota Ministru kabineta 2013.gada 25.jūnija noteikumos Nr.348 “Ēkas energoefektivitātes aprēķina metode”). Tas pats arī Noteikumu projekta 4.punktā.**Latvijas Lielo pilsētu asociācija**Starp divām atšķirīgām metodēm tiek likta vienādības zīme. 3.2. apakšpunktā minētā metode neņem vērā klimatiskos apstākļus, t.i. netiek piemērots klimatiskās korekcijas koeficients, kad ēkas energosertifikācijas aprēķinā tiek ņemti vērā klimatiskie apstākļi. Abos gadījumos rezultāti būs atšķirīgi. Aprēķinu vienkāršošanai un plašai pieejamībai būtu jāņem tikai viena metode – 3.2. apakšpunktā minētā. | **Panākta vienošanās.**Noteikumu projekta 3. un 4. punktā “apkurināmā lietderīgā platība” aizstāta ar “aprēķina platību”.Ēkas enerģijas patēriņa līmeņa noteikšanas metode tiek izvēlēta atkarībā no konkrētās situācijas. Proti, ja saskaņā ar tiesību aktos noteikto ir jāveic ēkas energosertifikācija, primāri enerģijas patēriņa līmenis tiek noteikts, veicot energosertifikāciju. Pārējos gadījumos ēkas enerģijas patēriņa līmeņa noteikšanas metodi izvēlas ēkas īpašnieks. | 3. un 4. punkts:“3. Ēkas atbilstību enerģijas patēriņa līmenim nosaka vienā no veidiem:3.1. veicot ēkas energosertifikāciju normatīvajos aktos ēkas energoefektivitātes aprēķina jomā paredzētajā kārtībā;3.2. aprēķinot vidējo siltumenerģijas patēriņu pēdējos trīs kalendāra gados, ņemot vērā ēkas aprēķina platību.4. Ēkas atbilstību primārās enerģijas patēriņa līmenim nosaka vienā no veidiem:4.1. veicot ēkas energosertifikāciju normatīvajos aktos ēkas energoefektivitātes aprēķina jomā paredzētajā kārtībā;4.2. aprēķinot vidējo ēkas energoresursu patēriņu pēdējos trīs kalendāra gados un šo patēriņu reizinot ar primārās enerģijas faktoriem katram energonesējam. Primārās enerģijas faktorus nosaka atbilstoši normatīvajiem aktiem ēkas energoefektivitātes aprēķina jomā un vidējo ēkas energoresursu patēriņu attiecina, ņemot vērā ēkas aprēķina platību.” |
| 9. | 4. punkts:“4. Ekspluatējamas ēkas atbilstību primārās enerģijas patēriņa līmenim nosaka:4.1. veicot ēkas energosertifikāciju;4.2. aprēķinot vidējo ēkas energoresursu patēriņu pēdējos trīs kalendāra gados un šo patēriņu reizinot ar primārās enerģijas faktoriem katram energonesējam. Primārās enerģijas faktorus nosaka atbilstoši normatīvajiem aktiem ēkas energoefektivitātes aprēķina jomā un patēriņu attiecina, ņemot vērā ēkas apkurināmo lietderīgo platību.” | **Finanšu ministrija**Lūdzam precizēt Noteikumu projekta 4. punktu, jo normatīvajos aktos ēkas energoefektivitātes aprēķina jomā (noteikumi Nr.348) primārās enerģijas faktori ir noteikti tikai neatjaunojamo energoresursu daļai.**Finanšu ministrija (papildus)**Izvērtējama nepieciešamība ietvert norādi uz standartiem, kur ir primārās enerģijas koeficienti (LVS EN ISO 52000-1:2017 ”Ēku energoefektivitāte. Vispārējs ēku energoefektivitātes novērtējums. 1.daļa: Vispārīgas pamatnostādnes un procedūras (ISO 52000-1:2017)” un tā nacionālais pielikums LVS EN ISO 52000-1:2017/NA:2020). Vērš uzmanību, ka Ministru kabineta 2013.gada 25.jūnija noteikumos Nr.348 “Ēkas energoefektivitātes aprēķina metode” atbilstoši Latvijas enerģijas bilancei ir savādāk noteikts primārās enerģijas faktors elektroenerģijai. | **Panākta vienošanās.**Ekonomikas ministrija 2020.gadā plāno pārskatīt un veikt nepieciešamos grozījumus arī Ministru kabineta 2013.gada 25.jūnija noteikumos Nr.348 “Ēkas energoefektivitātes aprēķina metode”, kur pašreiz noteikta primārās enerģijas patēriņa aprēķināšanas kārtība. Attiecīgā tiesību akta grozījumu izstrādāšanas laikā arī būtu nosakāmas aktuālas primārās enerģijas koeficientu un citas prasības. Norādām, ka šobrīd noteikumu projektā iekļauta atsauce uz standartu radītu divas paralēlas, nevienlīdzīgas pieejas primārās enerģijas patēriņa aprēķināšanā. | 4. punkts:“4. Ēkas atbilstību primārās enerģijas patēriņa līmenim nosaka vienā no veidiem:4.1. veicot ēkas energosertifikāciju normatīvajos aktos ēkas energoefektivitātes aprēķina jomā paredzētajā kārtībā;4.2. aprēķinot vidējo ēkas energoresursu patēriņu pēdējos trīs kalendāra gados un šo patēriņu reizinot ar primārās enerģijas faktoriem katram energonesējam. Primārās enerģijas faktorus nosaka atbilstoši normatīvajiem aktiem ēkas energoefektivitātes aprēķina jomā un vidējo ēkas energoresursu patēriņu attiecina, ņemot vērā ēkas aprēķina platību.” |
| 10. | 5. punkts:“5. Daudzdzīvokļu dzīvojamajā mājā patērētās siltumenerģijas uzskaiti veic atsevišķi katrai dzīvojamai telpu grupai un nedzīvojamai telpu grupai. Patērētās siltumenerģijas uzskaitē izmanto attālināti nolasāmus individuālus siltuma maksas sadalītājus katram sildelementam vai individuālus siltumenerģijas patēriņa skaitītājus.” | **Finanšu ministrija**Lūdzam precizēt Noteikumu projekta 5. punktu, ņemot vērā, ka siltuma maksas sadalītājs nav siltumenerģijas patēriņa mērīšanas līdzeklis. | **Panākta vienošanās.**Noteikumu projekta regulējums saskaņots ar Eiropas Parlamenta un Padomes Direktīvas 2012/27/ES (ar Direktīvas (ES) 2018/2002 grozījumiem) 9.b panta 1.punkta otrās rindkopas regulējumu, kas pieļauj izmantot siltuma maksas sadalītājus kā alternatīvu, ja faktiskā siltumenerģijas patēriņa noteikšanai nav iespējams izmantot siltumenerģijas patēriņa skaitītājus. Minētā direktīvas norma noteic: “ja individuālu skaitītāju izmantošana nav tehniski iespējama vai nav rentabla, katrā ēkas vienībā siltumenerģijas patēriņa mērīšanai izmanto individuālus siltummaksas sadalītājus, ar kuriem mēra siltumenerģijas patēriņu katrā radiatorā, ja vien attiecīgā dalībvalsts nav pierādījusi, ka šādu siltummaksas sadalītāju uzstādīšana nebūtu rentabla”. Saskaņā ar standartu – ar siltuma maksas sadalītājiem iegūtā patēriņa vērtība ir bez dimensijas. | 5. punkts:“5. Daudzdzīvokļu dzīvojamajā mājā patērētās siltumenerģijas uzskaiti veic atsevišķi katrai dzīvojamai telpu grupai un nedzīvojamai telpu grupai. Patērētās siltumenerģijas uzskaitē izmanto attālināti nolasāmus individuālus siltumenerģijas patēriņa skaitītājus vai individuālus siltuma maksas sadalītājus katram sildelementam, ja individuālu siltumenerģijas patēriņa skaitītāju uzstādīšana nav tehniski iespējama vai nav ekonomiski pamatota. Individuāliem siltumenerģijas patēriņa skaitītājiem jāatbilst normatīvajos aktos par mērījumu vienotību noteiktajām metroloģiskajām prasībām siltumenerģijas skaitītājiem, un individuāliem siltuma maksas sadalītājiem jāatbilst normatīvajos aktos par kārtību, kādā nosaka, aprēķina un uzskaita katra dzīvojamās mājas īpašnieka maksājamo daļu par dzīvojamās mājas uzturēšanai nepieciešamajiem pakalpojumiem noteiktajām prasībām.” |
| 11. | 5. punkts:“5. Daudzdzīvokļu dzīvojamajā mājā patērētās siltumenerģijas uzskaiti veic atsevišķi katrai dzīvojamai telpu grupai un nedzīvojamai telpu grupai. Patērētās siltumenerģijas uzskaitē izmanto attālināti nolasāmus individuālus siltumenerģijas patēriņa skaitītājus vai individuālus siltuma maksas sadalītājus katram sildelementam, ja individuālu siltumenerģijas patēriņa skaitītāju uzstādīšana nav tehniski iespējama vai nav ekonomiski pamatota.” | **Latvijas Lielo pilsētu asociācija (papildus)**8. punkts paredz dzīvojamās mājas pārvaldītāja pienākumu izvērtēt individuālo siltuma maksas sadalītāju un individuālo siltumenerģijas patēriņa skaitītāju uzstādīšanas ekonomisko pamatojumu. Savukārt 5. punktā pašreizējā redakcija nosaka, ka izvērtēts tiek tikai individuālo siltumenerģijas patēriņa skaitītāju uzstādīšanas ekonomiskais pamatojums. Ja to uzstādīšana nav ekonomiski pamatota, tiek ierīkoti individuālie siltuma maksas sadalītāji. Ņemot vērā minēto, rosinām 5. punktu izteikt sekojošā redakcijā:*“5. Daudzdzīvokļu dzīvojamajā mājā patērētās siltumenerģijas uzskaiti veic atsevišķi katrai dzīvojamai telpu grupai un nedzīvojamai telpu grupai. Patērētās siltumenerģijas uzskaitē izmanto attālināti nolasāmus individuālus siltumenerģijas patēriņa skaitītājus vai individuālus siltuma maksas sadalītājus katram sildelementam,* ***ja to uzstādīšana ir tehniski iespējama un ekonomiski pamatota.****”* | **Neuztur iebildumu.**Saskaņā ar likumprojektu ”Grozījumi Ēku energoefektivitātes likumā” (VSS-1247) Ēku energoefektivitātes likuma 4. panta trešā daļa noteiks, ka minimālās prasības ēkas inženiertehniskajām sistēmām nepiemēro, ja šo prasību piemērošana nav tehniski vai funkcionāli iespējama vai nav ekonomiski pamatota. Minētais nosacījums attieksies arī uz Noteikumu projektā ietvertajām prasībām ēku inženiertehniskajām sistēmām. | 5. punkts:“5. Daudzdzīvokļu dzīvojamajā mājā patērētās siltumenerģijas uzskaiti veic atsevišķi katrai dzīvojamai telpu grupai un nedzīvojamai telpu grupai. Patērētās siltumenerģijas uzskaitē izmanto attālināti nolasāmus individuālus siltumenerģijas patēriņa skaitītājus vai individuālus siltuma maksas sadalītājus katram sildelementam, ja individuālu siltumenerģijas patēriņa skaitītāju uzstādīšana nav tehniski iespējama vai nav ekonomiski pamatota. Individuāliem siltumenerģijas patēriņa skaitītājiem jāatbilst normatīvajos aktos par mērījumu vienotību noteiktajām metroloģiskajām prasībām siltumenerģijas skaitītājiem, un individuāliem siltuma maksas sadalītājiem jāatbilst normatīvajos aktos par kārtību, kādā nosaka, aprēķina un uzskaita katra dzīvojamās mājas īpašnieka maksājamo daļu par dzīvojamās mājas uzturēšanai nepieciešamajiem pakalpojumiem noteiktajām prasībām.” |
| 12. | 5. punkts:“5. Daudzdzīvokļu dzīvojamajā mājā patērētās siltumenerģijas uzskaiti veic atsevišķi katrai dzīvojamai telpu grupai un nedzīvojamai telpu grupai. Patērētās siltumenerģijas uzskaitē izmanto attālināti nolasāmus individuālus siltuma maksas sadalītājus katram sildelementam vai individuālus siltumenerģijas patēriņa skaitītājus.” | **Biedrība “Latvijas Mazo un vidējo uzņēmumu asociācija”**Noteikumu projekts lobē ražotājus, kas ražo individuālos siltuma maksas sadalītājus (alokatorus), lai gan alokatori nav vienīgi iespējamie risinājumi, kas ir piemērojami viencaurules siltumapgādes sistēmās daudzdzīvokļu ēkās.Būtu pareizi šajā dokumentā runāt nevis par individuālajiem sadalītājiem, bet par sadalošajām SISTĒMĀM. Un ar atsevišķu pielikumu aprakstīt tehniskās prasības šādām sadalošajām sistēmām. Šajās tehniskajās prasībās varētu aprakstīt funkcijas un tehniskos parametrus šādām sistēmām. Tajā gadījumā, ja piedāvātā sistēma apmierina šīs prasības, tad nav svarīgi, kā viņa ir uzbūvēta: uz individuālo sadalītāju bāzes vai uz temperatūras sensoru bāzes. | **Neuztur iebildumu.**Noteikumu projekta regulējums saskaņots ar Eiropas Parlamenta un Padomes Direktīvas 2012/27/ES (ar Direktīvas (ES) 2018/2002 grozījumiem) 9.b panta 1.punkta otrās rindkopas regulējumu: “ja individuālu skaitītāju izmantošana nav tehniski iespējama vai nav rentabla, katrā ēkas vienībā siltumenerģijas patēriņa mērīšanai izmanto individuālus siltummaksas sadalītājus, ar kuriem mēra siltumenerģijas patēriņu katrā radiatorā, ja vien attiecīgā dalībvalsts nav pierādījusi, ka šādu siltummaksas sadalītāju uzstādīšana nebūtu rentabla”. Ir izmantojami tādi siltuma maksas sadalītāji, kas atbilst normatīvajos aktos par kārtību, kādā nosaka, aprēķina un uzskaita katra dzīvojamās mājas īpašnieka maksājamo daļu par dzīvojamās mājas uzturēšanai nepieciešamajiem pakalpojumiem noteiktajām prasībām.Ekonomikas ministrija neiebilst pret citu siltummmaksas sadalītāju sistēmu ieviešanu, ar kurām mēra siltumenerģijas patēriņu katrā radiatorā, ja šīs sistēmas ir standartizētas un ir iespējams pārliecināties par to atbilstību, lai nodrošinātu mērījumu precizitāti un uzticamību. Papildus norādām, ka atbilstoši Eiropas Komisijas vadlīniju dokumentam par Direktīvas 2012/27/ES 9. līdz 11. pantu (<https://eur-lex.europa.eu/legal-content/EN/ALL/?uri=SWD:2013:448:FIN>) tiek uzsvērta precīzu skaitītāju pieejamība, kas atbilst Eiropas Parlamenta un Padomes Direktīvai 2004/22/EK par mērinstrumentiem, vai precīzu siltuma maksas sadalītāju pieejamība, kas atbilst attiecīgajiem Eiropas standartiem (EN 834 Standard on heat cost allocators for the determination of the consumption of room heating radiators - appliances with electrical energy supply).Minētais ievērots noteikumu projektā nosakot, ka individuāliem siltumenerģijas patēriņa skaitītājiem jāatbilst normatīvajos aktos par mērījumu vienotību noteiktajām metroloģiskajām prasībām siltumenerģijas skaitītājiem, kas pārņem Direktīvas 2004/22/EK prasības, savukārt attiecībā uz siltuma maksas sadalītājiem noteikta atbilstība normatīvajos aktos par kārtību, kādā nosaka, aprēķina un uzskaita katra dzīvojamās mājas īpašnieka maksājamo daļu par dzīvojamās mājas uzturēšanai nepieciešamajiem pakalpojumiem noteiktajām prasībām. | 5. punkts:“5. Daudzdzīvokļu dzīvojamajā mājā patērētās siltumenerģijas uzskaiti veic atsevišķi katrai dzīvojamai telpu grupai un nedzīvojamai telpu grupai. Patērētās siltumenerģijas uzskaitē izmanto attālināti nolasāmus individuālus siltumenerģijas patēriņa skaitītājus vai individuālus siltuma maksas sadalītājus katram sildelementam, ja individuālu siltumenerģijas patēriņa skaitītāju uzstādīšana nav tehniski iespējama vai nav ekonomiski pamatota. Individuāliem siltumenerģijas patēriņa skaitītājiem jāatbilst normatīvajos aktos par mērījumu vienotību noteiktajām metroloģiskajām prasībām siltumenerģijas skaitītājiem, un individuāliem siltuma maksas sadalītājiem jāatbilst normatīvajos aktos par kārtību, kādā nosaka, aprēķina un uzskaita katra dzīvojamās mājas īpašnieka maksājamo daļu par dzīvojamās mājas uzturēšanai nepieciešamajiem pakalpojumiem noteiktajām prasībām.” |
| 13. | 5. punkts:“5. Daudzdzīvokļu dzīvojamajā mājā patērētās siltumenerģijas uzskaiti veic atsevišķi katrai dzīvojamai telpu grupai un nedzīvojamai telpu grupai. Patērētās siltumenerģijas uzskaitē izmanto attālināti nolasāmus individuālus siltuma maksas sadalītājus katram sildelementam vai individuālus siltumenerģijas patēriņa skaitītājus.” | **Biedrība “Latvijas Mazo un vidējo uzņēmumu asociācija”**Noteikumu projektā iet runa par individuālajiem siltuma maksas sadalītājiem ar attālinātas nolasīšanas iespējām. Taču nav noteikti parametri šādai nolasīšanai. Vai jātiek nolasītiem vienu reizi gadā, vienu reizi mēnesī, vai vienu reizi sekundē? Kādā veidā jānotiek nolasīšanai? Manuāli vai automātiski? | **Neuztur iebildumu.**Par siltuma maksas sadalītāju rādījumu nolasīšanas metodiku lēmumu pieņem paši ēkas īpašnieki, tajā skaitā par to, cik bieži un kādā veidā nolasīt rādījumus. Papildus Ekonomikas ministrija plāno izstrādāt grozījumus arī Ministru kabineta 2015.gada 15.septembra noteikumos Nr.524 “Kārtība, kādā nosaka, aprēķina un uzskaita katra dzīvojamās mājas īpašnieka maksājamo daļu par dzīvojamās mājas uzturēšanai nepieciešamajiem pakalpojumiem”, piedāvājot aprēķina metodiku. | 5. punkts:“5. Daudzdzīvokļu dzīvojamajā mājā patērētās siltumenerģijas uzskaiti veic atsevišķi katrai dzīvojamai telpu grupai un nedzīvojamai telpu grupai. Patērētās siltumenerģijas uzskaitē izmanto attālināti nolasāmus individuālus siltumenerģijas patēriņa skaitītājus vai individuālus siltuma maksas sadalītājus katram sildelementam, ja individuālu siltumenerģijas patēriņa skaitītāju uzstādīšana nav tehniski iespējama vai nav ekonomiski pamatota. Individuāliem siltumenerģijas patēriņa skaitītājiem jāatbilst normatīvajos aktos par mērījumu vienotību noteiktajām metroloģiskajām prasībām siltumenerģijas skaitītājiem, un individuāliem siltuma maksas sadalītājiem jāatbilst normatīvajos aktos par kārtību, kādā nosaka, aprēķina un uzskaita katra dzīvojamās mājas īpašnieka maksājamo daļu par dzīvojamās mājas uzturēšanai nepieciešamajiem pakalpojumiem noteiktajām prasībām.” |
| 14. | 6. punkts:“6. Šo noteikumu 5. punkta prasības nepiemēro, ja to piemērošana nav tehniski iespējama vai nav ekonomiski pamatota.”;11. punkts:“11. Šo noteikumu 10. punkta prasības nepiemēro, ja to piemērošana nav tehniski iespējama vai nav ekonomiski pamatota.”;14. punkts:“14. Šo noteikumu 12. punkta prasības nepiemēro, ja to piemērošana nav tehniski iespējama vai nav ekonomiski pamatota.” | **Tieslietu ministrija**Saskaņā ar Ministru kabineta 2009. gada 15. decembra noteikumu Nr. 108 "Normatīvo aktu projektu sagatavošanas noteikumi" (turpmāk – noteikumi Nr. 108) 3.2. apakšpunktu normatīvā akta projektā neietver normas, kas dublē augstāka vai tāda paša spēka normatīvā akta tiesību normās ietverto normatīvo regulējumu. Attiecīgi lūdzam izvērtēt un svītrot noteikumu projekta 6., 11. un 14. punktu, jo minētās normas nosaka izņēmumus no prasībām ekspluatējamas ēkas inženiertehniskajām sistēmām, ja šo prasību piemērošana nav tehniski iespējama vai ekonomiski pamatota, savukārt Ēku energoefektivitātes likuma 4. panta trešā daļa (likumprojektā izteiktā redakcijā) vispārīgi noteic, ka minimālās prasības ēkas inženiertehniskajām sistēmām nepiemēro, ja šo prasību piemērošana nav tehniski vai funkcionāli iespējama vai nav ekonomiski pamatota.**Latvijas Lielo pilsētu asociācija**Noteikumu projekta 6., 11. un 14. punkti regulē vienu jautājumu, proti, tiesību nepiemērot konkrētas prasībās, ja to piemērošana nav tehniski iespējama vai ekonomiski pamatota, līdz ar to šos punktus būtu nepieciešams apvienot vienā punktā. | **Ņemts vērā.** | Noteikumu projekta normas svītrotas. |
| 15. | 6. punkts:“6. Šo noteikumu 5. punkta prasības nepiemēro, ja to piemērošana nav tehniski iespējama vai nav ekonomiski pamatota.”;11. punkts:“11. Šo noteikumu 10. punkta prasības nepiemēro, ja to piemērošana nav tehniski iespējama vai nav ekonomiski pamatota.”;14. punkts:“14. Šo noteikumu 12. punkta prasības nepiemēro, ja to piemērošana nav tehniski iespējama vai nav ekonomiski pamatota.” | **Biedrība “Latvijas Mazo un vidējo uzņēmumu asociācija”**No noteikumu projekta nav skaidrs, kas tiek saprasts ar “tehnisko iespējamību”? Kā noteikt, vai tā ir, vai nav? | **Panākta vienošanās.**Tehniskā iespējamība izvērtējama katrā konkrētajā gadījumā atkarībā no ēkas inženiertehniskajām sistēmām. Individuālu siltumenerģijas patēriņa skaitītāju uzstādīšanas tehniskā iespējamība ir noteikta Noteikumu projekta 6.punktā. | 6. punkts:“6. Individuālu siltumenerģijas patēriņa skaitītāju daudzdzīvokļu dzīvojamās mājas telpu grupā uzstāda tādā gadījumā, ja ir tehniski iespējams ar vienu skaitītāju uzskaitīt visā telpu grupā patērēto siltumenerģiju.”11. un 14. punkts svītrots. |
| 16. | 7. punkts:“7. Individuālu siltumenerģijas patēriņa skaitītāju telpu grupā uzstāda tādā gadījumā, ja ir tehniski iespējams ar vienu skaitītāju uzskaitīt visā telpu grupā patērēto siltumenerģiju.” | **Finanšu ministrija**Lūdzam redakcionāli precizēt Noteikumu projekta 7.punktu, lai no tā skaidri izrietētu, ka regulējums attiecas uz 5.punktā noteiktajām daudzdzīvokļu mājām.**Tieslietu ministrija**Vēršam uzmanību, ka no noteikumu projekta teksta nav nepārprotami skaidrs noteikumu projekta 7. punkta mērķis kontekstā ar noteikumu projekta 5. un 6. punktu. Proti, nav saprotams, vai noteikumu projekta 7. punkts vienīgi precizē 6. punktu, atspoguļojot konkrētu gadījumu, kad 5. punkta prasības nepiemēro, vai arī šis punkts apstākļos, ja ir tehniski iespējams ar vienu skaitītāju uzskaitīt visā telpu grupā patērēto siltumenerģiju, paredz, ka nepastāv noteikumu projekta 5. punktā ietvertā izvēle un patērētās siltumenerģijas uzskaitē jāizmanto tieši individuālus siltumenerģijas patēriņa skaitītājus. Attiecīgi lūdzam sniegt atbilstošu skaidrojumu par minēto, nepieciešamības gadījumā precizējot noteikumu projekta 7. punktu.Papildus norādām, ka atbilstoši Eiropas Parlamenta un Padomes 2018. gada 11. decembra Direktīvai (ES) 2018/2002, ar ko groza Direktīvu 2012/27/ES par energoefektivitāti, (turpmāk – direktīva Nr. 2018/2002), kuras prasības paredzēts pārņemt noteikumu projektā, 1. panta 6. punktam (Eiropas Parlamenta un Padomes 2012. gada 25. oktobra direktīvas 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK 9.c pants), ja individuālu skaitītāju izmantošana nav tehniski iespējama vai nav rentabla, katrā ēkas vienībā siltumenerģijas patēriņa mērīšanai izmanto individuālus siltummaksas sadalītājus, ar kuriem mēra siltumenerģijas patēriņu katrā radiatorā. Attiecīgi pirmšķietami secināms, ka direktīva Nr. 2018/2002 paredz, ka individuālus siltummaksas sadalītājus, ar kuriem mēra siltumenerģijas patēriņu katrā radiatorā izmanto vienīgi tad, ja individuālu skaitītāju izmantošana nav tehniski iespējama vai rentabla. | **Ņemts vērā.** | Anotācijas I sadaļas 2. punkts papildināts.5. un 6. punkts:“5. Daudzdzīvokļu dzīvojamajā mājā patērētās siltumenerģijas uzskaiti veic atsevišķi katrai dzīvojamai telpu grupai un nedzīvojamai telpu grupai. Patērētās siltumenerģijas uzskaitē izmanto attālināti nolasāmus individuālus siltumenerģijas patēriņa skaitītājus vai individuālus siltuma maksas sadalītājus katram sildelementam, ja individuālu siltumenerģijas patēriņa skaitītāju uzstādīšana nav tehniski iespējama vai nav ekonomiski pamatota. Individuāliem siltumenerģijas patēriņa skaitītājiem jāatbilst normatīvajos aktos par mērījumu vienotību noteiktajām metroloģiskajām prasībām siltumenerģijas skaitītājiem, un individuāliem siltuma maksas sadalītājiem jāatbilst normatīvajos aktos par kārtību, kādā nosaka, aprēķina un uzskaita katra dzīvojamās mājas īpašnieka maksājamo daļu par dzīvojamās mājas uzturēšanai nepieciešamajiem pakalpojumiem noteiktajām prasībām.6. Individuālu siltumenerģijas patēriņa skaitītāju daudzdzīvokļu dzīvojamās mājas telpu grupā uzstāda tādā gadījumā, ja ir tehniski iespējams ar vienu skaitītāju uzskaitīt visā telpu grupā patērēto siltumenerģiju.” |
| 17. | 8. punkts:“8. Individuālu siltuma maksas sadalītāju un individuālu siltumenerģijas patēriņa skaitītāju uzstādīšanas ekonomisko pamatojumu izvērtē dzīvojamās mājas pārvaldītājs atbilstoši noteiktajai metodikai individuālu siltuma maksas sadalītāju uzstādīšanas ekonomiskā pamatojuma aprēķināšanai (1. pielikums) un metodikai individuālu siltumenerģijas patēriņa skaitītāju uzstādīšanas ekonomiskā pamatojuma aprēķināšanai (2. pielikums). Individuālu siltuma maksas sadalītāju vai individuālu siltumenerģijas patēriņa skaitītāju uzstādīšana ir ekonomiski pamatota, ja, piemērojot diskonta likmi 5 %, neto tagadnes vērtība 10 gadu atmaksāšanās periodam ir pozitīva.” | **Finanšu ministrija**Lūdzam no Noteikumu projekta 8.punkta svītrot otro teikumu, kurā noteikta fiksēta diskonta likmes vērtība, jo ēku īpašniekiem ieguldījumi būs jāveic ņemot vērā faktiskās diskonta likmes.**Finanšu ministrija (papildus)**Valsts kase reizi ceturksnī savā tīmekļvietnē (<https://www.kase.gov.lv/metodika/diskonta-likmes>) publicē diskonta likmes dažādiem darījuma un saimnieciskās darbības veidiem, un tās nav nemainīgas.  | **Panākta vienošanās.**Lai aprēķini tiktu veikti pēc vienotas metodikas, Noteikumu projektā ietverta norāde uz siltumenerģijas patēriņa skaitītāju un siltuma maksas sadalītāju uzstādīšanas ekonomiskā pamatojuma jeb rentabilitātes aprēķinos izmantojamo diskonta likmi atbilstoši aktuālajai situācijai. | 7. punkts:“7. Individuālu siltuma maksas sadalītāju un individuālu siltumenerģijas patēriņa skaitītāju uzstādīšanas ekonomisko pamatojumu izvērtē dzīvojamās mājas pārvaldītājs atbilstoši noteiktajai metodikai individuālu siltuma maksas sadalītāju uzstādīšanas ekonomiskā pamatojuma aprēķināšanai (1. pielikums) un metodikai individuālu siltumenerģijas patēriņa skaitītāju uzstādīšanas ekonomiskā pamatojuma aprēķināšanai (2. pielikums). Individuālu siltuma maksas sadalītāju vai individuālu siltumenerģijas patēriņa skaitītāju uzstādīšana ir ekonomiski pamatota, ja, piemērojot Valsts kases tīmekļvietnē publicēto pēdējā pieejamā ceturkšņa attiecīgo diskonta likmi ilgtermiņa ieguldījumu patiesās vērtības noteikšanai saimnieciskās darbības veidam “Nekustamais īpašums (vispārīgi)”, neto tagadnes vērtība 10 gadu atmaksāšanās periodam ir pozitīva.” |
| 18. | 9. punkts:“9. Individuālu siltuma maksas sadalītāju un individuālu siltumenerģijas patēriņa skaitītāju uzstādīšanas tehnisko iespējamību un ekonomisko pamatojumu atkārtoti izvērtē pēc tam, kad ir veikta daudzdzīvokļu dzīvojamās mājas, kurā individuāli siltuma maksas sadalītāji vai individuāli siltumenerģijas patēriņa skaitītāji nav uzstādīti, vai tās apkures sistēmas atjaunošana vai pārbūve.” | **Finanšu ministrija**Lūdzam pārskatīt Noteikumu projekta 9.punktu, jo tajā ietvertais regulējums nav skaidri saprotams. | **Panākta vienošanās.**Ar konkrēto tiesisko regulējumu plānots noteikt, ka daudzdzīvokļu dzīvojamajā mājā, kurā sākotnēji izvērtēta siltumenerģijas patēriņa skaitītāju un siltuma maksas sadalītāju uzstādīšanas tehniskā iespējamība un ekonomiskais pamatojums un ierīces nav uzstādītas, pēcāk tiek veikta mājas vai tās apkures sistēmas atjaunošana vai pārbūve – tādā gadījumā atkārtoti jāizvērtē minēto ierīču uzstādīšanas iespējamība un lietderība. | 8. punkts:“8. Individuālu siltuma maksas sadalītāju un individuālu siltumenerģijas patēriņa skaitītāju uzstādīšanas tehnisko iespējamību un ekonomisko pamatojumu atkārtoti izvērtē pēc tam, kad ir veikta daudzdzīvokļu dzīvojamās mājas, kurā individuāli siltuma maksas sadalītāji vai individuāli siltumenerģijas patēriņa skaitītāji nav uzstādīti, vai tās apkures sistēmas atjaunošana vai pārbūve.” |
| 19. | 10. un 11. punkts:“10. Ekspluatējamas ēkas tiek aprīkotas ar pašregulējošām ierīcēm gaisa temperatūras atsevišķai regulēšanai katrā telpā vai telpu grupā gadījumā, ja tiek mainīta ēkas apkures sistēmas daļa, kas ražo siltumenerģiju (siltumģenerators).11. Šo noteikumu 10.punkta prasības nepiemēro, ja to piemērošana nav tehniski iespējama vai ekonomiski pamatota.” | **Finanšu ministrija**Lūdzam no Noteikumu projekta svītrot 10.punktu, jo tam nav pamatojuma. Papildus lūdzam svītrot arī noteikumu projekta 11.punktu, jo tas attiecas tikai uz noteikumu projekta 10.punktu (noteikumu projekta 11.punkts: “Šo noteikumu 10.punkta prasības nepiemēro, ja to piemērošana nav tehniski iespējama vai ekonomiski pamatota”).**Latvijas Lielo pilsētu asociācija (sanāksmē izteikts komentārs)**Kāpēc tiek noteikts, ka ēka tiek aprīkota ar pašregulējošām ierīcēm mainot siltumģeneratoru? Apkures katls nav tieši saistīts ar temperatūras regulēšanu telpā. Ēkā var tikt nomainīts apkures katls, bet atstāta apkures sistēma, kura nepieļauj termoregulatoru uzstādīšanu. Prasība par temperatūru pašregulējošo ierīču uzstādīšanu būtu jāpieprasa, ja tiek veikta apkures sistēmas atjaunošana (caurules, radiatori, ...). | **Panākta vienošanās.**Ar konkrēto tiesību normu tiek pārņemta Eiropas Parlamenta un Padomes Direktīvas 2010/31/ES (ar Direktīvas (ES) 2018/844 grozījumiem) prasība, kas noteikta 8.panta 1.punkta trešajā rindkopā attiecībā uz esošām ēkām: “Dalībvalstis prasa, lai jaunas ēkas, ja tas ir tehniski un ekonomiski iespējams, tiktu aprīkotas ar pašregulējošām ierīcēm temperatūras atsevišķai regulēšanai katrā istabā vai, ja tas ir pamatoti, noteiktā apsildītā ēkas daļas zonā. Esošajās ēkās šādas pašregulējošas ierīces prasa ierīkot tad, kad tiek nomainīti siltumģeneratori, ja tas ir tehniski un ekonomiski iespējams.” Siltumģeneratora definīcija iekļauta Direktīvas 2010/31/ES 2.panta 15.b) apakšpunktā. | 9. punkts:“9. Ēkas tiek aprīkotas ar pašregulējošām ierīcēm gaisa temperatūras atsevišķai regulēšanai katrā telpā vai, ja tas ir pamatoti, telpu grupā tādā gadījumā, ja tiek mainīta ēkas apkures sistēmas daļa, kas ražo siltumenerģiju (siltumģenerators).” |
| 20. | 10. punkts:”10. Ekspluatējamas ēkas tiek aprīkotas ar pašregulējošām ierīcēm gaisa temperatūras atsevišķai regulēšanai katrā telpā vai telpu grupā gadījumā, ja tiek mainīta ēkas apkures sistēmas daļa, kas ražo siltumenerģiju (siltumģenerators).” | **Tieslietu ministrija**Lūdzam izvērtēt un sniegt attiecīgu skaidrojumu, vai ir korekti pārņemtas direktīvas Nr. 2018/844 un Nr. 2018/2002 prasības, proti,:pirmkārt, noteikumu projekta 10. punkts eventuālos apstākļos paredz, ka ekspluatējamas ēkas tiek aprīkotas ar pašregulējošām ierīcēm gaisa temperatūras atsevišķai regulēšanai katrā telpā vai telpu grupā. Savukārt no direktīvas Nr. 2018/844 1. panta 5. punktā izteiktās direktīvas Nr. 2010/31/ES 8. panta 1. punkta trešās daļas pirmšķietami izriet, ka primāri pašregulējošām ierīcēm temperatūra būtu jāregulē atsevišķi katrā istabā un tikai tad, ja tas ir pamatoti – noteiktā apsildītā ēkas daļas zonā ("Dalībvalstis prasa, lai jaunas ēkas, ja tas ir tehniski un ekonomiski iespējams, tiktu aprīkotas ar pašregulējošām ierīcēm temperatūras atsevišķai regulēšanai katrā istabā vai, ja tas ir pamatoti, noteiktā apsildītā ēkas daļas zonā. Esošajās ēkās šādas pašregulējošas ierīces prasa ierīkot tad, kad tiek nomainīti siltumģeneratori, ja tas ir tehniski un ekonomiski iespējams."), no kā izriet, ka primāri varētu būtu jāveic aprīkošana ar pašregulējošām ierīcēm gaisa temperatūras atsevišķai regulēšanai katrā telpā;..Nepieciešamības gadījumā lūdzam precizēt noteikumu projektu. | **Panākta vienošanās.**Pašregulējošu ierīču gaisa temperatūras atsevišķai regulēšanai katrā telpā (istabā) uzstādīšanas nepieciešamības izvērtēšana būtu atstājama telpu grupas īpašnieka kompetencē. Turklāt šādu ierīču uzstādīšana katrā telpā varētu radīt nesamērīgu finansiālu slogu ēku (tajā skaitā dzīvokļu) īpašniekiem, no kuriem lielai daļai būs jāuzstāda arī siltumenerģijas patēriņa skaitītāji vai siltuma maksas sadalītāji. | Anotācijas I sadaļas 2. punkts papildināts.9. punkts:”9. Ēkas tiek aprīkotas ar pašregulējošām ierīcēm gaisa temperatūras atsevišķai regulēšanai katrā telpā vai, ja tas ir pamatoti, telpu grupā tādā gadījumā, ja tiek mainīta ēkas apkures sistēmas daļa, kas ražo siltumenerģiju (siltumģenerators).” |
| 21. | 13. punkts:”13. Ēkas automatizācijas un vadības sistēmai jānodrošina:13.1. iespēja pastāvīgi uzraudzīt, reģistrēt, analizēt un koriģēt ēkas enerģijas izmantošanu;13.2. iespēja salīdzinoši novērtēt ēkas energoefektivitāti, atklāt ēkas inženiertehniskās sistēmas efektivitātes zudumus;13.3. tiešsaiste ar ēkas inženiertehnisko sistēmu un spēja veikt savas funkcijas neatkarīgi no inženiertehniskās sistēmas sastāvdaļu ražotāja.” | **Tieslietu ministrija**Lūdzam izvērtēt un sniegt attiecīgu skaidrojumu, vai ir korekti pārņemtas direktīvas Nr. 2018/844 un Nr. 2018/2002 prasības, proti,:..otrkārt, kā viena no ēkas automatizācijas un vadības sistēmas prasībām ar noteikumu projektu izvirzīta iespēja salīdzinoši novērtēt ēkas energoefektivitāti, atklāt ēkas inženiertehniskās sistēmas efektivitātes zudumus (13.2. apakšpunkts). Tomēr norādām, ka no direktīvas Nr. 2018/844 1. panta 7. punktā izteiktā direktīvas Nr. 2010/31/ES 14. panta 4. punkta otrās daļas "b" apakšpunkta un 15. panta 4. punkta otrās daļas "b" apakšpunkta izriet, ka ēku automatizācijas un vadības sistēmas spēj ne vien salīdzinoši novērtēt ēkas energoefektivitāti, atklāt ēkas inženiertehnisko sistēmu efektivitātes zudumus, bet arī informēt par ēku atbildīgo personu vai ēkas inženiertehnisko sistēmu apsaimniekotāju par energoefektivitātes uzlabošanas iespējām.Nepieciešamības gadījumā lūdzam precizēt noteikumu projektu. | **Ņemts vērā.** | 11. punkts:”11. Ēkas automatizācijas un vadības sistēmai jānodrošina:11.1. iespēja pastāvīgi uzraudzīt, reģistrēt, analizēt un koriģēt ēkas enerģijas izmantošanu;11.2. iespēja salīdzinoši novērtēt ēkas energoefektivitāti, atklāt ēkas inženiertehniskās sistēmas efektivitātes zudumus un informēt ēkas pārvaldītāju par ēkas energoefektivitātes uzlabošanas iespējām;11.3. tiešsaiste ar ēkas inženiertehnisko sistēmu un spēja veikt savas funkcijas neatkarīgi no inženiertehniskās sistēmas sastāvdaļu ražotāja.” |
| 22. | 16. punkts:“16. Šo noteikumu 5., 6., 10., 11., 12., 13. un 14. punkts stājas spēkā 2021. gada 1. janvārī.” | **Tieslietu ministrija**Ņemot vērā, ka ar noteikumu projekta 16. punktu paredzēta tā 5., 6., 10., 11., 12., 13. un 14. punkta spēkā stāšanās 2021. gada 1. janvārī, aicinām izvērtēt iespēju minēto normu uzskaitījumu papildināt arī ar tiesību normām, kas ir tiešā veidā saistītas ar iepriekš uzskaitīto punktu piemērošanu (sk. 7., 8., 9. punktu un 1. un 2. pielikumu) un kam pirmšķietami nav patstāvīgas juridiskās nozīmes, kas attaisnotu attiecīgo normu stāšanos spēkā pirms 2021. gada 1. janvāra, tādā veidā nodrošinot noteikumu Nr. 108 3.1. apakšpunkta ievērošanu.**Tieslietu ministrija (papildus)**Uztur iebildumu saistībā ar noteikumu projekta 16. punktu (iepriekš 13. punkts), kas paredz, ka noteikumu 5., 9., 10. un 11. punkts stājas spēkā 2021. gada 1. janvārī, jo uzskatām, ka tas varētu būt papildināms ar noteikumu projekta 5., 9., 10. un 11. punktu tieši saistītām tiesību normām, kam nav patstāvīgas juridiskas nozīmes . Izziņā saistībā ar minēto skaidrots, ka tiesiskais regulējums  (acīmredzot, ar to domāts noteikumu projekta 6., 7. un 8. punkts, kā arī 1. un 2. pielikums) plānots ar mērķi noteikt siltumenerģijas patēriņa skaitītāju un siltuma maksas sadalītāju uzstādīšanas tehnisko iespējamību un ekonomisko pamatotību jau savlaicīgi, lai varētu lemt par ierīču uzstādīšanu. Tomēr attiecīgā gadījumā lūdzam skaidrot, kāda konkrēti patstāvīga tiesiskā nozīme ir noteikumu projekta 6. (no 6. punkta, skatot to atrauti no noteikumu projekta 5. punkta, turklāt izriet, ka pienākums uzstādīt individuālu siltumenerģijas patēriņa skaitītāju pastāv pirms 2021. gada 1. janvāra), 7. un 8. punkta, kā arī 1. un 2. pielikuma piemērošanai pirms 2021. gada 1. janvāra (t.i., vai paredzēta atbildība par šo normu neievērošanu,  vai, piemēram, paredzēts veikt pārbaudes, ka tiek noteikta siltumenerģijas patēriņa skaitītāju un siltuma maksas sadalītāju uzstādīšanas tehniskā iespējamība un ekonomiskā pamatotība pirms 2021. gada 1. janvāra). Nepieciešamības gadījumā lūdzam precizēt noteikumu projektu. | **Ņemts vērā.** | 13. punkts:“13. Šo noteikumu 5., 6., 7., 8., 9., 10. un 11. punkts stājas spēkā 2021. gada 1. janvārī.” |
| 23. | 13. punkts (sākotnēji 16. punkts):“13. Šo noteikumu 5., 9., 10. un 11. punkts stājas spēkā 2021. gada 1. janvārī.” | **Latvijas Lielo pilsētu asociācija (papildus)**5. punkta stāšanās spēkā no 2021. gada 1. janvāra nav iespējama, pamatojoties uz sekojošiem apsvērumiem:Daudzdzīvokļu dzīvojamās mājās, kas tiek pārvaldītas uz likuma “Par valsts un pašvaldību dzīvojamo māju privatizāciju” pamata:MK noteikumi Nr. 408 “Dzīvojamās mājas pārvaldīšanas un apsaimniekošanas maksas aprēķināšanas noteikumi” paredz veicamo remontdarbu plānošanu vismaz turpmāko trīs gadu periodā, par ko dzīvokļu īpašnieki tiek informēti līdz katra gada 15. oktobrim. Līdz ar to dzīvokļu īpašnieki jau ir informēti par plānotajiem darbiem laika periodā līdz 2022. gada 31. decembrim. Ja Noteikumi tiek pieņemti tuvākajā laikā, **5. punkta spēkā stāšanās laiku būtu lietderīgi noteikt no 2023. gada 1. janvāra**, lai dotu laiku veikt izmaiņas dzīvojamo māju remontdarbu plānos. Ja Noteikumi tiek pieņemti pēc 2020. gada 1. augusta – **no 2024. gada 1. janvāra**, tā kā nepieciešams veikt nākošā gada apsaimniekošanas izdevumu aprēķinu līdz 15. oktobrim. Dzīvojamās mājas, kas tiek pārvaldītas uz līguma pamata: Atbilstoši Dzīvokļa īpašuma likuma 13. pantam, dzīvokļu īpašnieku kopība pieņem lēmumu par obligāti veicamo dzīvojamās mājas pārvaldīšanas darbību finansēšanu. Līdz ar to noteikumu spēkā stāšanās termiņā nebūs iespējams veikt visus nepieciešamos pasākumus dzīvokļu īpašnieku kopību lēmumu pieņemšanai.  | **Neuztur iebildumu.**Saskaņā ar Direktīvas (ES) 2018/2002 2. panta 1. punkta pirmo un otro rindkopu dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības līdz 2020. gada 25. jūnijam. Tomēr dalībvalstīs stājas spēkā normatīvie un administratīvie akti, kas vajadzīgi, lai izpildītu 1. panta 5. līdz 10. punktu (tajā skaitā par patērētās siltumenerģijas uzskaiti) un pielikuma 3. un 4. punktu līdz 2020. gada 25. oktobrim. | 13. punkts:“13. Šo noteikumu 5., 6., 7., 8., 9., 10. un 11. punkts stājas spēkā 2021. gada 1. janvārī.” |
| 24. | 16. un 17. punkts:“16. Šo noteikumu 5., 6., 10., 11., 12., 13. un 14. punkts stājas spēkā 2021. gada 1. janvārī.17. Individuāliem siltuma maksas sadalītājiem un individuāliem siltumenerģijas patēriņa skaitītājiem, kas uzstādīti pirms 2021. gada 1. janvāra un nav attālināti nolasāmi, līdz 2027. gada 1. janvārim nodrošina attālinātu nolasāmību vai aizstāj tos ar attālināti nolasāmiem individuāliem siltuma maksas sadalītājiem vai individuāliem siltumenerģijas patēriņa skaitītājiem.” | **Tieslietu ministrija**Vēršam uzmanību, ka atbilstoši noteikumu Nr. 108 115. punktam pārejas kārtību no pastāvošā tiesiskā regulējuma uz jauno tiesisko regulējumu nosaka noslēguma jautājumos. Tātad noslēguma jautājumu punktos ietver palīgnormas, lai nodrošinātu pāreju uz jauno tiesisko regulējumu. Ievērojot minēto, lūdzam izvērtēt un nepieciešamības gadījumā precizēt noteikumu projekta 16. punktu un 17. punktu, jo minētās normas pēc būtības noteic attiecīgi citu noteikumu projekta normu spēkā stāšanās laiku un piemērošanas kārtību. | **Panākta vienošanās.**Noteikumu projekta normas noformētas atbilstoši Ministru kabineta 2009. gada 15. decembra noteikumu Nr. 108 ”Normatīvo aktu projektu sagatavošanas noteikumi” 116.punktam. | 13. un 14. punkts:“13. Šo noteikumu 5., 6., 7., 8., 9., 10. un 11. punkts stājas spēkā 2021. gada 1. janvārī.14. Individuāliem siltuma maksas sadalītājiem un individuāliem siltumenerģijas patēriņa skaitītājiem, kas uzstādīti pirms 2021. gada 1. janvāra un nav attālināti nolasāmi, līdz 2027. gada 1. janvārim nodrošina attālinātu nolasāmību vai aizstāj tos ar attālināti nolasāmiem individuāliem siltuma maksas sadalītājiem vai individuāliem siltumenerģijas patēriņa skaitītājiem.” |
| 25. | Noteikumu projekts. | **Tieslietu ministrija**Lūdzam saskaņā ar noteikumu Nr. 108 162.1. apakšpunktu noteikumu projektā ietvert informatīvas atsauces uz Eiropas Savienības direktīvām, ņemot vērā, ka noteikumu projektā ir iekļautas tiesību normas, kas pārņem Eiropas Savienības direktīvu prasības, tādējādi nodrošinot attiecīgo prasību korektu pārņemšanu. | **Ņemts vērā.** | Noteikumu projekts papildināts:“**Informatīva atsauce uz Eiropas Savienības direktīvām**Noteikumos iekļautas tiesību normas, kas izriet no:1) Eiropas Parlamenta un Padomes 2010. gada 19. maija Direktīvas 2010/31/ES par ēku energoefektivitāti;2) Eiropas Parlamenta un Padomes 2012. gada 25. oktobra Direktīvas 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK;3) Eiropas Parlamenta un Padomes 2018. gada 30. maija Direktīvas (ES) 2018/844, ar ko groza Direktīvu 2010/31/ES par ēku energoefektivitāti un Direktīvu 2012/27/ES par energoefektivitāti;4) Eiropas Parlamenta un Padomes 2018. gada 11. decembra Direktīvas (ES) 2018/2002, ar ko groza Direktīvu 2012/27/ES par energoefektivitāti.” |
| 26. | 1. pielikuma 1. punkts:”1. Kopējās siltuma maksas sadalītāju un to darbībai nepieciešamo iekārtu uzstādīšanas izmaksas aprēķina, izmantojot šādu formulu:$$I\_{kop.uzst.}=\left(I\_{al.uzst.}×N\right)+$$$\left(\left(I\_{pap.reg.}+I\_{pap.rad.}\right)×N\right)$$I\_{kop.uzst.}=\left(I\_{al.uzst.}×N\right)+\left(\left(I\_{pap.reg.}+I\_{pap.rad.}\right)×N\right)$kur:*Ikop.uzst.* – kopējās iekārtu uzstādīšanas izmaksas (*euro*);*Ial.uzst*.– siltuma maksas sadalītāju iekārtas un tās uzstādīšanas izmaksas par vienu sildelementu (*euro*);*Ipap.reg.*– termoregulatoru un apvadcauruļu uzstādīšanas izmaksas par vienu sildelementu (*euro*);*Ipap.rad*. – viena sildelementa uzstādīšanas izmaksas (*euro*);*N* – sildelementu skaits ēkā.” | **Finanšu ministrija**Norādām, ka pirms radiatoru aprīkošanas ar siltuma maksas sadales sistēmu, nepieciešams novērtēt apkures sistēmas stāvokli un piemērotību, kā arī nepieciešamības gadījumā jāveic sistēmas rekonstrukcija. Ņemot vērā minēto, lūdzam precizēt 1. pielikuma 1.punktu, izsakot to šādā redakcijā:“1. Kopējās siltuma maksas sadalītāju un to darbībai nepieciešamo iekārtu uzstādīšanas un apkures sistēmas pielāgošanas izmaksas aprēķina, izmantojot šādu formulu:$I\_{kop.uzst.}=\left(I\_{al.uzst.}×N\right)+\left(\left(I\_{pap.reg.}+I\_{pap.rad.}\right)×N\right)$ + Iapk.,kur:*Ikop.uzst.* – kopējās iekārtu uzstādīšanas izmaksas (*euro*);*Ial.uzst*.– siltuma maksas sadalītāju iekārtas un tās uzstādīšanas izmaksas par vienu sildelementu (*euro*);*Ipap.reg.*– termostatisko vārstu, pašregulējošu termoregulatoru, apvadcauruļu uzstādīšanas un citas pārveidošanas izmaksas katram sildelementam (*euro*);*Ipap.rad*. – viena sildelementa uzstādīšanas izmaksas (*euro*);*N* – sildelementu skaits ēkā.*Iapk.* – apkures sistēmas rekonstrukcijas izmaksas (*euro*); Apkures sistēmas pārveidošanas un pielāgošanas izmaksas ietver visas izmaksas, kas saistītas ar apkures sistēmas pielāgošanu tādai apkures sistēmas darbībai, kas nodrošina visas sistēmas nevainojamu darbību atbilstoši sistēmā paredzēto elementu ražotāju noteiktiem ekspluatācijas nosacījumiem. Apkures sistēmas pielāgošana var ietvert apkures sūkņa, regulēšanas vārstu, kontroles iekārtu uzstādīšanu vai nomaiņu siltummezglā, divcauruļu apkures sistēmas izbūvi, kā arī citus pasākumus, kas nepieciešami nevainojamai sistēmas darbībai.”**Finanšu ministrija (papildus)**Noteikumu projekta anotācijā norādāmi minētie iespējamie pasākumi apkures sistēmas pielāgošanai, lai varētu uzstādīt siltuma maksas sadalītājus. | **Ņemts vērā.**Noteikumu projekta mērķis ir noteikt metodiku, pēc kādas aprēķināma siltuma maksas sadalītāju (alokatoru) uzstādīšanas rentabilitāte. Apkures sistēmas uzlabošanas pasākumi, nodrošinot tās nevainojamu darbību, ir ārpus Noteikumu projekta tvēruma. Noteikumu projekts precizēts, siltuma maksas sadalītāju uzstādīšanas izmaksās iekļaujot tādas apkures sistēmas pielāgošanas izmaksas, kas nepieciešamas siltuma maksas sadalītāju darbības nodrošināšanai. | Anotācijas I sadaļas 2.punkts papildināts ar skaidrojumu par apkures sistēmas pielāgošanas izmaksām.1. pielikuma 1. punkts:”1. Kopējās siltuma maksas sadalītāju un to darbībai nepieciešamo iekārtu uzstādīšanas un apkures sistēmas pielāgošanas izmaksas aprēķina, izmantojot šādu formulu:$$I\_{kop.uzst.}=\left(I\_{al.uzst.}×N\right)+$$$$\left(I\_{pap.reg.}×N\_{pap.reg.}\right)+$$$$\left(I\_{pap.rad.}×N\_{pap.rad.}\right)+I\_{apk.}$$kur:*Ikop.uzst.* – kopējās iekārtu uzstādīšanas izmaksas (*euro*);*Ial.uzst*.– siltuma maksas sadalītāju iekārtas un tās uzstādīšanas izmaksas par vienu sildelementu (*euro*);*Ipap.reg.*– termoregulatoru un apvadcauruļu uzstādīšanas izmaksas par vienu sildelementu (*euro*);*Ipap.rad*. – viena sildelementa uzstādīšanas izmaksas (*euro*);*N* – sildelementu skaits ēkā;*Npap.reg.* – sildelementu skaits, kam jāuzstāda termoregulators vai apvadcaurules;*Npap.rad.* – sildelementu skaits, kas jāuzstāda;*Iapk..* – citas apkures sistēmas pielāgošanas izmaksas, kas nepieciešamas siltuma maksas sadalītāju darbības nodrošināšanai.” |
| 27. | 1. pielikuma 1. punkts:”1. Kopējās siltuma maksas sadalītāju un to darbībai nepieciešamo iekārtu uzstādīšanas izmaksas aprēķina, izmantojot šādu formulu:$$I\_{kop.uzst.}=\left(I\_{al.uzst.}×N\right)+$$$\left(\left(I\_{pap.reg.}+I\_{pap.rad.}\right)×N\right)$$I\_{kop.uzst.}=\left(I\_{al.uzst.}×N\right)+\left(\left(I\_{pap.reg.}+I\_{pap.rad.}\right)×N\right)$kur:*Ikop.uzst.* – kopējās iekārtu uzstādīšanas izmaksas (*euro*);*Ial.uzst*.– siltuma maksas sadalītāju iekārtas un tās uzstādīšanas izmaksas par vienu sildelementu (*euro*);*Ipap.reg.*– termoregulatoru un apvadcauruļu uzstādīšanas izmaksas par vienu sildelementu (*euro*);*Ipap.rad*. – viena sildelementa uzstādīšanas izmaksas (*euro*);*N* – sildelementu skaits ēkā.” | **Latvijas Lielo pilsētu asociācija**Rosinām izvērtēt iespēju vienkāršot noteikumu projekta 1. pielikuma 1. punktā noteikto formulu, piemēram izsakot to šādā redakcijā: “Ikop.uzst. = (Ial.uzst.+Ipap.reg.+Ipap.rad.) x N”. | **Panākta vienošanās.**Kopējās siltuma maksas sadalītāju un to darbībai nepieciešamo iekārtu uzstādīšanas izmaksas ir atkarīgas no katra konkrētā gadījuma, tajā skaitā no katram sildelementam nepieciešamajiem pielāgošanas darbiem iekārtu uzstādīšanai, kas var nebūt nepieciešami visiem sildelementiem telpu grupā vai ēkā. Ja kādas no formulā paredzētajām izmaksām nebūs nepieciešamas, tās aprēķinos netiks iekļautas. | 1. pielikuma 1. punkts:”1. Kopējās siltuma maksas sadalītāju un to darbībai nepieciešamo iekārtu uzstādīšanas un apkures sistēmas pielāgošanas izmaksas aprēķina, izmantojot šādu formulu:$$I\_{kop.uzst.}=\left(I\_{al.uzst.}×N\right)+$$$$\left(I\_{pap.reg.}×N\_{pap.reg.}\right)+$$$$\left(I\_{pap.rad.}×N\_{pap.rad.}\right)+I\_{apk.}$$kur:*Ikop.uzst.* – kopējās iekārtu uzstādīšanas izmaksas (*euro*);*Ial.uzst*.– siltuma maksas sadalītāju iekārtas un tās uzstādīšanas izmaksas par vienu sildelementu (*euro*);*Ipap.reg.*– termoregulatoru un apvadcauruļu uzstādīšanas izmaksas par vienu sildelementu (*euro*);*Ipap.rad*. – viena sildelementa uzstādīšanas izmaksas (*euro*);*N* – sildelementu skaits ēkā;*Npap.reg.* – sildelementu skaits, kam jāuzstāda termoregulators vai apvadcaurules;*Npap.rad.* – sildelementu skaits, kas jāuzstāda;*Iapk..* – citas apkures sistēmas pielāgošanas izmaksas, kas nepieciešamas siltuma maksas sadalītāju darbības nodrošināšanai.” |
| 28. | 1. pielikuma 2. punkts:”2. Kopējās siltuma maksas sadalītāju iekārtu ekspluatācijas izmaksas gadā aprēķina, izmantojot šādu formulu: $I\_{ikg.}=\left(N×I\_{al.ekspl.}\right)×6$,kur..6 – mēnešu skaits apkures sezonā.”2. pielikuma 2. punkts:”2. Kopējās siltumenerģijas patēriņa skaitītāju iekārtu ekspluatācijas izmaksas gadā aprēķina, izmantojot šādu formulu:$I\_{ikg.}=\left(n×I\_{sk.ekspl.}\right)×6$,kur..6 – mēnešu skaits apkures sezonā.” | **Finanšu ministrija**Lūdzam Noteikumu projekta 1. pielikuma un 2. pielikuma 2.punktā skaitli 6 aizstāt ar skaitli 7, jo Latvijas klimata apstākļos raksturīga apkures sezona sākas oktobrī un beidzas aprīlī.**Finanšu ministrija (papildus)**Neskatoties uz faktisko apkures sezonas ilgumu (piemēram, 6,4 mēneši), siltuma maksas sadalītāju uzturēšanas izmaksās iekļaujama to apkalpošanas maksa, kurā iekļauj rādījumu nolasīšanas reizes. Proti, ja apkure ir 6,4 mēnešus, bet siltuma maksas sadalītāja rādījumu nolasa vienu reizi mēnesī, tas nolasīšanas reizes būs septiņas. | **Ņemts vērā.** | 1. pielikuma 2. punkts:”2. Kopējās siltuma maksas sadalītāju iekārtu ekspluatācijas izmaksas gadā aprēķina, izmantojot šādu formulu:$I\_{ikg.}=\left(N×I\_{al.ekspl.}\right)×7$,kur..7 – siltuma maksas sadalītāju iekārtu apkalpošanas reizes apkures sezonā.”2. pielikuma 2. punkts:”2. Kopējās siltumenerģijas patēriņa skaitītāju iekārtu ekspluatācijas izmaksas gadā aprēķina, izmantojot šādu formulu:$I\_{ikg.}=\left(n×I\_{sk.ekspl.}\right)×7$,kur..7 – siltumenerģijas patēriņa skaitītāju apkalpošanas reizes apkures sezonā.” |
| 29. | 1. pielikuma 2. punkts:$$I\_{ikg.}=\left(N×I\_{al.ekspl.}\right)×6$$2. pielikuma 2. punkts:$$I\_{ikg.}=\left(n×I\_{sk.ekspl.}\right)×6$$ | **Latvijas Lielo pilsētu asociācija**Attiecībā uz noteikumu projekta 1. un 2. pielikuma 2. punktā norādīto formulu, secināms, ka tajā ir ietverts ikgadējās apkures sezonas ekspluatācijas izmaksas, tāpēcaicinām 6 mēnešu apkures sezonas periodu nenorādīt formulas apzīmējumos, bet ietvert paskaidrojumu 2. punkta tekstā. | **Panākta vienošanās.**Noteikumu projekta pielikumos ietvertie aprēķini uzskatāmībai ir atspoguļoti formulu veidā, līdz ar to arī zināmie lielumi tiek iekļauti atbilstošās formulās. | 1. pielikuma 2. punkts:$$I\_{ikg.}=\left(N×I\_{al.ekspl.}\right)×7$$2. pielikuma 2. punkts:$$I\_{ikg.}=\left(n×I\_{sk.ekspl.}\right)×7$$ |
| 30. | 1. pielikuma 3. punkts:”3. Izmaksas par patērēto siltumenerģiju apkures nodrošināšanai gadā aprēķina, izmantojot šādu formulu:$M=\left(\frac{S\_{apk.}×Q\_{vien.}}{1000}\right)×T$,kur:*M* – izmaksas par patērēto siltumenerģiju apkures nodrošināšanai gadā (*euro*);*Sapk.* – mājas kopējā apkurināmā platība (m2);*Qvien*. – viena kvadrātmetra apsildei patērētās siltumenerģijas daudzums gadā (kWh/m2);*T* – siltumenerģijas tarifs, ieskaitot pievienotās vērtības nodokli (PVN) (euro/MWh).”2. pielikuma 3. punkts:”3. Izmaksas par patērēto siltumenerģiju apkures nodrošināšanai gadā aprēķina, izmantojot šādu formulu:$M=\left(\frac{S\_{apk.}×Q\_{vien.}}{1000}\right)×T$,kur:*M* – izmaksas par patērēto siltumenerģiju apkures nodrošināšanai gadā (*euro*);*Sapk.* – mājas kopējā apkurināmā platība (m2);*Qvien*. – viena kvadrātmetra apsildei patērētās siltumenerģijas daudzums gadā (kWh/m2);*T* – siltumenerģijas tarifs, ieskaitot pievienotās vērtības nodokli (PVN) (euro/MWh). | **Finanšu ministrija**Lūdzam Noteikumu projekta 1. pielikuma un 2.pielikuma 3.punktu izteikt šādā redakcijā:“3. Izmaksas par patērēto siltumenerģiju apkures nodrošināšanai gadā aprēķina, izmantojot šādu formulu:$M=Q\_{ēkai}×T$,kur:*M* – izmaksas par patērēto siltumenerģiju apkures nodrošināšanai gadā (*euro*);*Qēkai*. – ēkas apkurei patērētās siltumenerģijas daudzums gadā (MWh);*T* – siltumenerģijas tarifs, ieskaitot pievienotās vērtības nodokli (PVN) (euro/MWh).”**Finanšu ministrija (papildus)**Noteikumu projekta pielikumos iekļautā formula ir nepamatoti sarežģīta ar aprēķinu par vienu vienību (kvadrātmetru), jo ēkas kopējais siltumenerģijas patēriņš jau ir uzskaitīts. Uz patēriņu par vienu kvadrātmetru var būt norādīts ēkas energosertifikātā, taču aprēķinos to nav nepieciešams izmantot. | **Ņemts vērā.** | 1. pielikuma 3. punkts:”3. Izmaksas par patērēto siltumenerģiju apkures nodrošināšanai gadā aprēķina, izmantojot šādu formulu:$M=Q\_{ēkai}×T$,kur:*M* – izmaksas par patērēto siltumenerģiju apkures nodrošināšanai gadā (*euro*);*Qēkai* – ēkas apkurei patērētās siltumenerģijas daudzums gadā (MWh);*T* – siltumenerģijas tarifs, ieskaitot pievienotās vērtības nodokli (PVN) (euro/MWh).”2. pielikuma 3. punkts:”3. Izmaksas par patērēto siltumenerģiju apkures nodrošināšanai gadā aprēķina, izmantojot šādu formulu:$M=Q\_{ēkai}×T$,kur:*M* – izmaksas par patērēto siltumenerģiju apkures nodrošināšanai gadā (*euro*);*Qēkai* – ēkas apkurei patērētās siltumenerģijas daudzums gadā (MWh);*T* – siltumenerģijas tarifs, ieskaitot pievienotās vērtības nodokli (PVN) (euro/MWh).” |
| 31. | 1. pielikuma 4. punkts:$$∆\_{0}= I\_{kop.uzst.}$$2. pielikuma 4. punkts:$$∆\_{0}= I\_{kop.sk.uzst.}$$ | **Latvijas Lielo pilsētu asociācija**Attiecībā uz noteikumu projekta 1. un 2. pielikuma 4. punktu ir nepieciešams izvērtēt formulas lietderību ņemot vērā, ka formulu ir iespējams izteikt tekstuāli. | **Panākta vienošanās.**Noteikumu projekta pielikumos ietvertie aprēķini uzskatāmībai ir atspoguļoti formulu veidā, katram kritērijam piešķirot apzīmējumu. | 1. pielikuma 4. punkts:$$∆\_{0}= I\_{kop.uzst.}$$2. pielikuma 4. punkts:$$∆\_{0}= I\_{kop.sk.uzst.}$$ |
| 32. | 2. pielikuma 1. punkts:”1. Kopējās siltumenerģijas patēriņa skaitītāju uzstādīšanas izmaksas aprēķina, izmantojot šādu formulu:$$I\_{kop.sk.uzst.}=$$$\left(I\_{sk.uzst.}+I\_{pap.sk.}\right)×n$,kur:*Ikop.sk.uzst.* – kopējās siltumenerģijas patēriņa skaitītāju uzstādīšanas izmaksas (*euro*);*Isk.uzst*.– siltumenerģijas patēriņa skaitītāju iekārtas un tās uzstādīšanas izmaksas par vienu skaitītāju (*euro*);*Ipap.sk.*– apvadcauruļu uzstādīšanas izmaksas par vienu siltumenerģijas patēriņa skaitītāju (*euro*);*n* – siltumenerģijas patēriņa skaitītāju skaits ēkā.” | **Finanšu ministrija**Lūdzam Noteikumu projekta 2.pielikuma 1.punktā vārdus “apvadcauruļu uzstādīšanas izmaksas” aizstāt ar vārdiem “apkures sadales sistēmas pārveidošanas izmaksas”. | **Ņemts vērā.** | 2. pielikuma 1. punkts:”1. Kopējās siltumenerģijas patēriņa skaitītāju uzstādīšanas izmaksas aprēķina, izmantojot šādu formulu:$$I\_{kop.sk.uzst.}=$$$\left(I\_{sk.uzst.}+I\_{pap.sk.}\right)×n$,kur:*Ikop.sk.uzst.* – kopējās siltumenerģijas patēriņa skaitītāju uzstādīšanas izmaksas (*euro*);*Isk.uzst*.– siltumenerģijas patēriņa skaitītāju iekārtas un tās uzstādīšanas izmaksas par vienu skaitītāju (*euro*);*Ipap.sk.*– apkures sadales sistēmas pārveidošanas izmaksas par vienu siltumenerģijas patēriņa skaitītāju (*euro*);*n* – siltumenerģijas patēriņa skaitītāju skaits ēkā.” |
| 33. | Anotācijas I sadaļa | **Tieslietu ministrija**Saskaņā ar Ministru kabineta 2009. gada 15. decembra instrukciju Nr. 19 "Tiesību akta projekta sākotnējās ietekmes izvērtēšanas kārtība" (turpmāk – instrukcija Nr. 19) lūdzam noteikumu projekta anotāciju papildināt skaidrojumu par noteikumu projekta 2.–4. punkta nepieciešamību un mērķi, norādot, kā noteikti, un pamatojot minētajos punktos ietvertos attiecīgos nosacījumus ekspluatējamas ēkas atbilstībai enerģijas patēriņa un primārās enerģijas patēriņa līmeņa minimālajām prasībām, kā arī sniedzot detalizētāku informāciju par vidējo ēkas siltumenerģijas un energoresursu patēriņa aprēķinu, tai skaitā norādot, kad konkrēto aprēķinu veic (šobrīd noteikumu projekta anotācijā bez attiecīga pamatojuma norādīts vienīgi par to, ka tiek pārņemtas direktīvas prasības un par maksimāli pieļaujamo ēkas kopējo primārās enerģijas patēriņa līmeņa noteikšanu).Tāpat līdzīgi lūdzam noteikumu projekta anotāciju papildināt ar skaidrojumu par to, ka noteikumu projekta 8. punktā kā priekšnoteikums, lai individuālu siltuma maksas sadalītāju vai individuālu siltumenerģijas patēriņa skaitītāju uzstādīšanu uzskatītu par ekonomiski pamatotu, tiek noteikts nosacījums, ja piemērojot diskonta likmi 5 %, neto tagadnes vērtība 10 gadu atmaksāšanās periodam ir pozitīva.**Vides aizsardzības un reģionālās attīstības ministrija**Papildināt anotāciju ar skaidrojumu par aprēķina metodi un raksturlielumiem attiecībā uz noteikumu projekta 2.1., 2.2. un 2.3. punktos noteiktajiem rādītājiem. | **Ņemts vērā.** | Anotācijas I sadaļa papildināta. |
| 34. | Anotācijas I sadaļa | **Tieslietu ministrija**Lūdzam noteikumu projekta anotācijā skaidrot, vai noteikumu projekta 17. punktā ietverto prasību nodrošināt individuāliem siltuma maksas sadalītājiem un individuāliem siltumenerģijas patēriņa skaitītājiem attālinātu nolasāmību vai aizstāt tos ar attālināti nolasāmiem individuāliem siltuma maksas sadalītājiem vai individuāliem siltumenerģijas patēriņa skaitītājiem var nepiemērot, ja attiecīgo prasību piemērošana nav tehniski iespējama vai nav ekonomiski pamatota, tādējādi novēršot attiecīgās normas vienveidīgu un korektu piemērošanu praksē. | **Panākta vienošanās.**Noteikumu projekta regulējums saskaņots ar Eiropas Parlamenta un Padomes Direktīvas 2012/27/ES (ar Direktīvas (ES) 2018/2002 grozījumiem) 9.c panta 2. punkta regulējumu: ”No 2027. gada 1. janvāra skaitītājus un siltummaksas sadalītājus, kas nav attālināti nolasāmi, bet ir jau uzstādīti, dara attālināti nolasāmus vai aizstāj ar attālināti nolasāmām ierīcēm, izņemot gadījumus, ja attiecīgā dalībvalsts ir pierādījusi, ka tas nav rentabli.” Latvija nav pierādījusi attālināti nolasāmu ierīču nerentabilitāti. Citus izņēmuma gadījumus direktīva neparedz. | Anotācijas I sadaļa. |
| 35. | Anotācijas I sadaļa | **Tieslietu ministrija**Tiesiskās noteiktības nolūkā lūdzam noteikumu projekta anotācijā sniegt skaidrojumu, nepieciešamības gadījumā precizējot noteikumu projektu, attiecībā uz to, kādas tiesiskās sekas iestājas gadījumā, ja netiek veiktas noteikumu projekta 12. punktā minētās darbības, t.i., līdz 2025. gada 1. janvārim nedzīvojamo ēku neaprīko ar ēkas automatizācijas un vadības sistēmu, vai ja šī sistēma neatbilst noteikumu projekta 13. punkta prasībām, tai skaitā norādot, vai attiecīgais pienākums saglabājas arī pēc 2025. gada 1. janvāra.Tāpat līdzīgu lūdzam sniegt skaidrojumu par tiesiskajām sekām, ja netiek izpildīts noteikumu projekta 15. punktā minētais pienākums. | **Panākta vienošanās.** | Anotācijas I sadaļa papildināta. |
| 36. | Anotācijas I sadaļa | **Tieslietu ministrija (papildus)**Lūdzam precizēt noteikumu projekta 11.2. apakšpunktu, skaidrojot, kas saprotams ar ēkas pārvaldītāju. Vēršam uzmanību, ka Dzīvojamo māju pārvaldīšanas likumā skaidrots jēdziens "dzīvojamās mājas pārvaldītājs" (dzīvojamās mājas īpašnieks vai pārvaldnieks). Nepieciešamības gadījumā jēdziens "ēkas pārvaldītājs" skaidrojams noteikumu projekta anotācijā.Tāpat līdzīgi lūdzam precizēt noteikumu projekta 1. pielikuma 1. punktu, skaidrojot, kas saprotams ar citām apkures sistēmas pielāgošanas izmaksām, kas nepieciešamas siltuma maksas sadalītāju darbības nodrošināšanai.Norādām, ka atbilstoši juridiskās tehnikas prasībām tiesību normai ir jābūt skaidrai, lai tās lietotājs un piemērotājs gūtu nepārprotamu priekšstatu par saviem pienākumiem un tiesībām. | **Ņemts vērā.** | Anotācijas I sadaļa papildināta. |
| 37. | Anotācijas I sadaļa | **Zemkopības ministrija**Noteikumu projekta 15.punkts paredz “*līdz 2025.gada 1.janvārim katrā publiskā ēkā ar vairāk kā 20 autostāvvietām ierīko vismaz vienu elektrotransportlīdzekļu uzlādes punktu*”. Ņemot vērā minēto, lūdzam sākotnējās ietekmes novērtējuma ziņojumu (anotāciju) papildināt ar informāciju par to, uz kādām autostāvvietām (publiskām vai visām) iepriekšminētais punkts tiks attiecināts, par minimālajām prasībām attiecībā uz šo uzlādes punktu ierīkošanu, kā arī sniegt informāciju, vai nākotnē nebūs prasības par šo uzlādes punktu attiecināšanu uz katrām 20 autostāvvietām.Papildus vēršam uzmanību, ka noteikumu projekta izpilde radīs ēku uzturēšanas izmaksu palielinājumu, kas radīs nelabvēlīgu ietekmi jau uz tā ierobežotajiem valsts budžeta līdzekļiem. | **Ņemts vērā.** | Anotācijas I sadaļa papildināta. |
| 38. | Anotācijas II sadaļa | **Iekšlietu ministrija**Noteikumu projekta 17.punkts nosaka, ka *individuāliem siltuma maksas sadalītājiem un individuāliem siltumenerģijas patēriņa skaitītājiem, kas uzstādīti pirms 2021.gada 1.janvāra un nav attālināti nolasāmi, līdz 2027.gada 1.janvārim nodrošina attālinātu nolasāmību vai aizstāj tos ar attālināti nolasāmiem individuāliem siltuma maksas sadalītājiem vai individuāliem siltumenerģijas patēriņa skaitītājiem*.Norādām, ka anotācijā nav vērtēts, kāda būs noteikumu projekta ietekme uz daudzdzīvokļu dzīvojamās mājās dzīvojošo patērētāju vidējās mājsaimniecības izdevumiem. Ņemot vērā minēto, ja minēto prasību ieviešana daudzdzīvokļu dzīvojamās mājās dzīvojošajiem nav brīvprātīga, tad anotācijā noteikti ir vērtējama un atspoguļojama informācija par noteikumu projekta ietekmi uz daudzdzīvokļu dzīvojamās mājās dzīvojošo patērētāju vidējās mājsaimniecības izdevumiem.**Vides aizsardzības un reģionālās attīstības ministrija**Papildināt anotāciju ar informāciju par indikatīvo finansējuma apjomu, finanšu resursu avotiem un atbildīgajām personām noteikumu projekta 3., 4., 5., 12., 15. un 17. punktā minēto prasību ieviešanai.**Valsts kanceleja (priekšlikums)**Papildināt anotācijas 2.sadaļas 4.punktu ar to atbilstības prasību izmaksu aprēķinu, ko esošajā stadijā ir iespējams novērtēt (uz vienu vienību), piemēram:\* viena elektrotransportlīdzekļu uzlādes punkta ierīkošanas (un uzturēšanas) izmaksas,\* vienas automašīnas stāvvietas ierīkošanas (un uzturēšanas) izmaksas,\* jaunas inženiertehniskās sistēmas (apkures, ventilācijas un gaisa kondicionēšanas sistēmām) un ēkas automatizācijas un vadības sistēmas ierīkošanas izmaksas visizplatītākajam ēku veidam. | **Ņemts vērā.** | Anotācijas II sadaļa papildināta. |
| 39. | Anotācijas II sadaļas 2. punkts | **Finanšu ministrija**Anotācijas II.sadaļas 2.punktā (8.un 9.lpp.) ir norādīts, ka noteikumu projekts ietekmēs ēkas inženiertehniskajā sistēmā un ēkas automatizācijas un vadības sistēmā ietilpstošo tehnoloģiju ražotājus un izplatītājus, jo saskaņā ar jomas ekspertu sniegto informāciju Eiropas Komisijai pašlaik tirgū pieejamās tehnoloģijas nespēj nodrošināt Direktīvā 2010/31/ES un līdz ar to arī noteikumu projektā ietvertās prasības. Šī iemesla dēļ atsevišķām noteikumu projekta normām paredzēts atlikts spēkā stāšanās laiks no 2021.gada 1.janvāra un pagarināts ieviešanas termiņš līdz 2025.gada 1.janvārim. Lūdzam izvērtēt, vai apgalvojums, ka pašlaik tirgū nav pieejamas tehnoloģijas, lai nodrošinātu minētās prasības, ir patiess un gadījumā, ja tā ir, lūdzam sniegt skaidrojumu, kā attiecīgās noteikumu projekta normas varēs tikt izpildītas, ja līdz 2025.gadam tehnoloģijas, kas spētu nodrošināt minētās prasības, nebūs pieejamas. | **Panākta vienošanās.**Noteikumu projekta regulējums atbilst Direktīvas 2010/31/ES (ar Direktīvas (ES) 2018/844 grozījumiem) 14. panta 4. punkta un 15. panta 4. punkta prasībām (ja tas ir tehniski un ekonomiski iespējams, noteiktajiem kritērijiem atbilstošās nedzīvojamās ēkas līdz 2025. gadam tiek aprīkotas ar ēku automatizācijas un vadības sistēmām). Gan starptautiska, gan nacionāla līmeņa nozares eksperti ir norādījuši uz noteiktajām prasībām atbilstošu ēkas automatizācijas un vadības sistēmu neesamību tirgū. Ja tehnoloģijas nebūs pieejamas, arī tuvojoties 2025. gadam, tiesiskais regulējums tiks grozīts atbilstoši tābrīža situācijai. | Anotācijas II sadaļas 2. punkts un III sadaļas 8. punkts papildināts. |
| 40. | Anotācijas III sadaļa | **Finanšu ministrija**Ņemot vērā anotācijas III sadaļas 8.punktā sniegto informāciju, ka noteikumu projektā paredzēto ēku energoefektivitātes minimālo prasību izpilde var radīt izmaksu palielinājumu, lūdzam  "Nav precīzi aprēķināms" norādīt tikai ailēs pie izmaiņām. | **Ņemts vērā.** | Anotācijas III sadaļa precizēta. |
| 41. | Anotācijas III sadaļas 8. punkts | **Finanšu ministrija**Lūdzam skaidrot, kādas institūcijas ir anotācijas III sadaļas 8.punktā minētie valsts ēku valdītāji (valsts tiešās pārvaldes iestādes), kuru izmaksu palielinājums radītu ietekmi uz valsts pamatbudžetu. | **Ņemts vērā.** | Anotācijas III sadaļas 8. punkts precizēts. |
| 42. | Anotācijas III sadaļas 8. punkts | **Iekšlietu ministrija**Noteikumu projekta 12.punkts nosaka, ka *nedzīvojamo ēku, kuras lietderīgā nominālā jauda apkures sistēmas vai apvienotas apkures un ventilācijas sistēmas vajadzībām, vai arī kuras lietderīgā nominālā jauda gaisa kondicionēšanas sistēmas vai apvienotas gaisa kondicionēšanas un ventilācijas sistēmas vajadzībām pārsniedz 290 kilovatus, līdz 2025.gada 1.janvārim aprīko ar ēkas automatizācijas un vadības sistēmu*.Savukārt anotācijas II sadaļas ”Tiesību akta projekta ietekme uz sabiedrību, tautsaimniecības attīstību un administratīvo slogu” 2.punktā ir noteikts, ka noteikumu projekts ietekmēs ēkas inženiertehniskajā sistēmā un ēkas automatizācijas un vadības sistēmā ietilpstošo tehnoloģiju ražotājus un izplatītājus, jo saskaņā ar jomas ekspertu sniegto informāciju Eiropas Komisijai pašlaik tirgū pieejamās tehnoloģijas nespēj nodrošināt Direktīvā 2010/31/ES un līdz ar to arī noteikumu projektā ietvertās prasības. Šī iemesla dēļ atsevišķām noteikumu projekta normām paredzēts atlikts spēkā stāšanās laiks no 2021.gada 1.janvāra un pagarināts ieviešanas termiņš līdz 2025.gada 1.janvārim.Ņemot vērā minēto, norādām, ka nav korekti normatīvajā aktā minēt prasību ieviešanas termiņu (2025.gada 1.janvāris), ja šobrīd pašlaik tirgū pieejamās tehnoloģijas nespēj nodrošināt noteikumu projektā ietvertās prasības. Tāpat arī anotācijā nav vērtēts, kāda varētu būt ietekme uz valsts un pašvaldību budžetu, tāpēc nav korekti anotācijas III sadaļas 8.punktā norādīt, ka izdevumus sakarā ar noteikumu projektā paredzēto energoefektivitātes paaugstināšanas pasākumu izpildi valsts ēku valdītāji un pašvaldības nodrošinās savu budžetu ietvaros. Norādām, ka Iekšlietu ministrijai nodrošinot noteikumu projekta 12. un 14.punktā minētās prasības, būs nepieciešams papildu finansējums.**Iekšlietu ministrija (papildus)**Atkārtoti vēršam uzmanību uz to, ka nebūtu korekti normatīvajā aktā minēt prasību ieviešanas termiņu – 2025.gada 1.janvāri, ja pašlaik tirgū pieejamās tehnoloģijas nespēj nodrošināt noteikumu projektā ietvertās prasības. Anotācijā nav vērtēts, kāda varētu būt ietekme uz valsts un pašvaldību budžetu, tāpēc nav pamatojuma anotācijas III sadaļas 8.punktā norādīt, ka izdevumus sakarā ar noteikumu projektā paredzēto energoefektivitātes paaugstināšanas pasākumu izpildi valsts īpašuma valdītāji un pašvaldības nodrošinās savu budžetu ietvaros. Tāpat atkārtoti norādām, ka Iekšlietu ministrijai, nodrošinot noteikumu projekta 9. un 10.punktā (pirms precizēšanas – noteikumu projekta 10.un 12.punkts) minētās prasības, būs nepieciešams papildu finansējums. Ņemot vērā minēto, lūdzam papildināt anotāciju, paredzot, ka nepieciešamības gadījumā jautājumu par papildu valsts budžeta līdzekļu piešķiršanu noteikumu projektā ietverto prasību nodrošināšanai izskatīt Ministru kabinetā kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem gadskārtējā valsts budžeta likumprojekta un vidējā termiņa budžeta ietvara likumprojekta sagatavošanas un izskatīšanas procesā atbilstoši valsts budžeta finansiālajām iespējām. Vienlaikus noteikumu projektam pievienojams attiecīgs Ministru kabineta sēdes protokollēmuma projekts. | **Panākta vienošanās.**Noteikumu projekta regulējums atbilst Direktīvas 2010/31/ES (ar Direktīvas (ES) 2018/844 grozījumiem) 14. panta 4. punkta un 15. panta 4. punkta prasībām (ja tas ir tehniski un ekonomiski iespējams, noteiktajiem kritērijiem atbilstošās nedzīvojamās ēkas līdz 2025. gadam tiek aprīkotas ar ēku automatizācijas un vadības sistēmām). Tā kā prasības Noteikumu projektā tiek iekļautas savlaicīgi, ēku īpašniekiem vai valdītājiem (tajā skaitā valsts tiešās pārvaldes iestādēm) būs iespēja budžetā paredzēt nepieciešamos finanšu līdzekļus ēku inženiertehnisko sistēmu pārveidei. Valsts budžeta plānošana veicama normatīvajos aktos noteiktajā kārtībā un termiņos.Finanšu ministrija ir norādījusi, ka apstiprināšanai Ministru kabinetā nav virzāmi tādi tiesību aktu projekti, kuru izpildei nav paredzēts finansējums. | Anotācijas II sadaļas 2. punkts un III sadaļas 8. punkts precizēts. |
| 43. | Anotācijas IV sadaļas 1. punkts | **Tieslietu ministrija**Saskaņā ar instrukcijas Nr. 19 54.2. apakšpunktu anotācijas IV sadaļas 1. punktā ("Nepieciešamie saistītie tiesību aktu projekti") norāda citus spēkā esošus (vai jau apstiprinātus) tiesību aktus, kuros jāizdara grozījumi vai kuri jāatzīst par spēku zaudējušiem (atceltiem) saistībā ar projektu, kā arī skaidro šādu izmaiņu nepieciešamību. Attiecīgi lūdzam precizēt noteikumu projekta anotācijas IV sadaļas 1. punktu, ietverot tajā skaidrojumu par konkrētu plānoto grozījumu Dzīvojamo māju pārvaldīšanas likumā, uz kuriem norādīts noteikumu projekta anotācijā, būtību un nepieciešamību. | **Ņemts vērā.** | Anotācijas IV sadaļas 1. punkts papildināts. |
| 44. | Anotācijas V sadaļa | **Tieslietu ministrija**Vēršam uzmanību, ka noteikumu projekta anotāciju nepieciešams aizpildīt atbilstoši Ministru kabineta 2009. gada 7. aprīļa noteikumu Nr. 300 ''Ministru kabineta kārtības rullis'' 3. punktam, kas noteic, ka Ministru kabineta tiesību akta projektam pievieno anotāciju, kurā aizpildīta vismaz sadaļa par tiesību akta projekta nepieciešamību, tas ir, anotācijas I sadaļa, bet pārējās anotācijas sadaļas aizpilda, ja tiesību akta projekts skar attiecīgajā anotācijas sadaļā minētos jautājumus. Norādām, ka Tieslietu ministrijai nav iespējams precīzi izvērtēt, vai ir korekti un pilnīgi pārņemtas (tai skaitā kādā pakāpē pārņemtas) Eiropas Parlamenta un Padomes 2018. gada 30. maija Direktīvas (ES) 2018/844, ar ko groza Direktīvu 2010/31/ES par ēku energoefektivitāti un Direktīvu 2012/27/ES par energoefektivitāti, (turpmāk – direktīva Nr. 2018/844) un direktīvas Nr. 2018/2002 prasības, bez pienācīgā detalizācijas pakāpē veiktas noteikumu projekta anotācijas V sadaļas 1. tabulas aizpildīšanas, ievērojot Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 55. un 56. punktu. Proti, vēršam uzmanību, ka šobrīd noteikumu projekta anotācijas V sadaļas tabulā Nr. 1:pirmkārt, vienā rindā (B ailē) ietvertas noteikumu projekta vienības, kas paredz atšķirīgu regulējumu – atšķirīgas minimālās prasības attiecībā uz ekspluatējamu ēku energoefektivitāti, un tādējādi par katru no vienībām nav skaidri norādīta detalizēta informācija (A vai C ailē) par minētām vienībām korespondējošām pārņemamajām direktīvas Nr. 2018/2002 un direktīvas Nr. 2018/844 vienību prasībām. Saistībā ar minēto norādām, ka katram direktīvas pantam vai panta daļai un apakšpunktam anotācijas V sadaļas 1. tabulā būtu jākorespondē attiecīgam noteikumu projekta pantam, panta daļai vai punktam, kas konkrētajā gadījumā neizpildās;otrkārt, direktīvas Nr. 2018/2002 un Nr. 2018/844 prasības pārņemtas daļēji, nesniedzot šajā sakarā pietiekami detalizētu skaidrojumu. Norādām, ja direktīvu prasības ar noteikumu projektu tiek pārņemtas daļēji, anotācijas V sadaļas 1. tabulā (C ailē) būtu jāsniedz attiecīgs skaidrojums, kāda konkrēti prasība netiek pārņemta un precīzi jānorāda, kādā veidā un termiņā attiecīgās direktīvu vienības tiks pārņemtas pilnībā. Termiņam konkrētajā gadījumā pievēršama pastiprināta vērība, ņemot vērā, ka atbilstoši noteikumu projekta anotācijā norādītajam direktīvas Nr. 2018/844 prasības jāpārņem līdz 2020. gada 10. martam (t.i., līdz šim datumam dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības), savukārt 1. tabulā minēts, ka atsevišķas prasības paredzēts pilnībā ieviest līdz 2020. gada 30. jūnijam, tāpat arī līdzīgi direktīvas Nr. 2018/2002 prasības jāpārņem līdz 2020. gada 25. oktobrim (daļa prasību jāpārņem līdz 2020. gada 25. jūnijam), savukārt 1. tabulā vispār nav minēts, kad prasības paredzēts pilnībā pārņemt.Ievērojot minēto, lūdzam pārstrādāt noteikumu projekta anotācijas V sadaļas 1. tabulu, aizpildot to pienācīgā detalizācijas pakāpē, un tādējādi nodrošināt to, ka kāda no direktīvas prasībām nejaušības pēc nepaliek nepārņemta vai veids vai termiņš, kādā to plāno pārņemt, nav neatbilstošs. | **Panākta vienošanās.**Ekonomikas ministrija ir izstrādājusi vai 2020.gadā izstrādās saistītos tiesību aktu projektus, kas nepieciešami Direktīvas (ES) 2018/844 pārņemšanai (norādīti anotācijas IV sadaļas 1. punktā). Attiecībā uz Direktīvas (ES) 2018/2002 pārņemšanu Noteikumu projekts skar tikai tās normas, kas attiecas uz Eiropas Komisijas pārkāpuma procedūras lietu Nr. 2018/2344. Vienlaikus jāņem vērā, ka ne visas direktīvu normas prasa to pārņemšanu nacionālajā tiesību sistēmā. | Anotācijas V sadaļa precizēta. |
| 45. | Anotācijas V sadaļa | **Tieslietu ministrija**Vēršam uzmanību, ka nepieciešams, izvērtēt, vai direktīvā Nr. 2018/844 ir paredzēta rīcības brīvība (sk., piem., noteikumu projekta 15. punkta sakarā direktīvas Nr. 2018/844 1. panta 5. punktā izteikto Eiropas Parlamenta un Padomes 2010. gada 19. maija Direktīvas 2010/31/ES par ēku energoefektivitāti (turpmāk – direktīva Nr. 2010/31/ES) 8. panta 4. un 6. punktu, direktīvas Nr. 2018/844 1. panta 7. punktā izteikto direktīvas Nr. 2010/31/ES 14. un 15. panta piekto daļu). Attiecīgā gadījumā lūdzam skaidrot rīcības brīvības izmantošanu atbilstoši instrukcijas Nr. 19 56.5. apakšpunktam, norādot konkrētas direktīvas Nr. 2018/844 normas, kas paredz rīcības brīvību, kādā veidā minētā rīcības brīvība ir izmantota noteikumu projektā, un to, kādēļ ir vai nav izmantota direktīvā Nr. 2018/844 paredzētā rīcības brīvība.**Tieslietu ministrija (papildus)**Atkārtoti vēršam uzmanību, ka nepieciešams, izvērtēt, vai Eiropas Parlamenta un Padomes 2018. gada 30. maija Direktīvas (ES) 2018/844, ar ko groza Direktīvu 2010/31/ES par ēku energoefektivitāti un Direktīvu 2012/27/ES par energoefektivitāti ir paredzēta rīcības brīvība (sk., direktīvas Nr. 2018/844 1. panta 7. punktā izteikto direktīvas Nr. 2010/31/ES 14. un 15. panta piekto daļu). Attiecīgā gadījumā lūdzam skaidrot rīcības brīvības izmantošanu atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 56.5. apakšpunktam, norādot konkrētas direktīvas Nr. 2018/844 normas, kas paredz rīcības brīvību, kādā veidā minētā rīcības brīvība ir izmantota noteikumu projektā, un to, kādēļ ir vai nav izmantota direktīvā Nr. 2018/844 paredzētā rīcības brīvība.Papildus lūdzam skaidrojumus par rīcības brīvību ietvert noteikumu projekta anotācijā atbilstoši minētās instrukcijas pielikumam, bet nevis noteikumu projekta anotācija V sadaļas 1. tabulas D ailē. | **Ņemts vērā.** | Anotācijas V sadaļa precizēta. |
| 46. | Anotācijas VII sadaļas 1. punkts | **Latvijas Lielo pilsētu asociācija**Noteikumu projekta anotācijā ir norādīts, ka projekta izpildē iesaistītās institūcijas ir pašvaldību būvvaldes, taču noteikumu projektā par to nekas nav minēts. Lūdzam skaidrot, vai vispār ir paredzēta būvvalžu iesaiste un ja ir, tad kāda tā būs.**Latvijas Lielo pilsētu asociācija (papildus)**Izziņā paustais viedoklis, secīgi arī anotācijā norādītais, par būvvaldes iesaisti šo noteikumu prasību izpildes nodrošināšanu neatbilst Ekonomikas ministrijas izstrādātājam likumprojektam “*Grozījumu Būvniecības likumā*” (VSS-698, Nr. 574/Lp13), ar kuriem precizēta būvvaldes kompetence. Vienlaikus norādāms, ka jau šobrīd Būvniecības likuma 19. pants nosaka būvniecības dalībnieku pienākumu nodrošināt būvniecības normatīvo tiesību aktu prasību izpildi. | **Ņemts vērā.**Būvniecību kontrolējošo institūciju iesaiste tiesību akta izpildē netiek paredzēta. Institūcijas iesaiste notiks būvniecības procesa ietvaros (piemēram, inženiertehnisko sistēmu, elektrotransportlīdzekļu uzlādes punktu ierīkošana) atbilstoši būvniecību regulējošajiem normatīvajiem aktiem, vienlaikus nepārsniedzot normatīvajos aktos noteikto institūcijas kompetenci. | Anotācijas VII sadaļas 1. punkts precizēts.Papildus iekļauts skaidrojums anotācijas VII sadaļas 3. punktā. |
| Atbildīgā amatpersona |  |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

|  |
| --- |
| Ieva Kārkliņa |
| (par projektu atbildīgās amatpersonas vārds un uzvārds) |
| Mājokļu politikas departamenta vecākā referente |
| (amats) |
| Tālr. 67013214, Fakss 67280882 |
| (tālruņa un faksa numurs) |
| Ieva.karklina@em.gov.lv |
| (e-pasta adrese) |